qundao/data-zh-poetry huggingface dataset:
江城子·清明旅思
作者：尤侗
朝代：清
体裁：词

江城佳节也清明。喜新晴。午风轻。寡柳孤桃妆点可怜生。罗袜绣鞋人不见，空辜负，满堤青。客游随分踏莎行。冷旗亭。隔花屏。无限家山绿水画船横。宝马云麾香过处，看玉手，拨银筝。
汪涵夫使君招同张公选范赤生泛舟秦淮感旧有作
作者：尤侗
朝代：清
体裁：七言律诗

一篙春水绿平桥，兰艇相将逐暮潮。河畔柳枝新系马，渡头桃叶旧吹箫。六朝金粉愁烟没，二月莺花苦雨消。凭仗酒樽能壮客，未容问答老渔樵。
沁园春 其一 送穷
作者：尤侗
朝代：清
体裁：词

咄咄穷来，冰氏主人，劝汝千杯。怪子云高阁，一麾不去；昌黎上座，三揖仍回。饿倒翳桑，冻穿东郭，拊手揶揄笑我该。何相厄，出门如有碍，闭户如呆。特凭毛颖符牌。择吉日车马走天涯。向簟瓢巷里，生前可住；首阳山下，死后堪埋。耕砚为田，积书作库，今后休将壁立猜。穷唯唯，吾从此逝矣，赠子多财。
沁园春 其七 题李镜月庐游日记次西樵韵
作者：尤侗
朝代：清
体裁：词

奇绝青莲，几辆芒鞋，直踏匡江。向香炉峰下，呼来慧远，珠帘谷口，吸出康王。五老婆娑，九云飘渺，三叠流泉喷石冈。还识否？是庐山面目，仔细端相。小奚亟解诗囊。看摇笔高吟字万行。笑近骑白鹿，踢翻星渚，远携黄鹤，飞过浔阳。君已逍遥，仆犹惆怅，画壁鸣琴寄兴长。问何日，把惊人谢眺，搔首青苍。
沁园春 其三 遣病
作者：尤侗
朝代：清
体裁：词

若有人兮，蒲柳风姿，憔悴支离。恨雍容司马，抛残赋草；风流沉约，瘦损腰肢。扁鹊低头，巫咸束手，丈室维摩亦皱眉。数其罪，合先诛二竖，后斩三户。飘然与彼长辞。况苦口良方我有之。倩冀州坐客，挥毫草檄；少陵野老，信口吟诗。左援桐君，右携欢伯，楚客高谈七发词。涣乎一，涊然其汗出，是乃良医。
沁园春 其九 和阮亭偶兴
作者：尤侗
朝代：清
体裁：词

我所思兮，濯足清流，晞发高冈。奈举国侏儒，臣饥欲死，满堂酒汉，公醒而狂。学剑不成，卖浆未售，肘后难传疗恨方。除非是，学中山千日，梦到羲皇。觉来起舞淋浪。且读破离骚续九章。喜庄子逍遥，人呼以马，左慈狡狯，或化为羊。手弄双丸，目空九点，竿木随身作戏场。今而后，从子虚隐矣，何有之乡。
沁园春 其二 释愁
作者：尤侗
朝代：清
体裁：词

试望愁城，天地无光，壮士吞声。奈悲秋宋玉，不堪长恨；伤春杜牧，未免多情。万斛纷来，百端交集，方寸之心难与争。叹人世，黯然销魂，惟此为深。仆今奉教先生。毋劳尔神兮摇尔精。使王乔与我，遨游而逝；黄公与我，歌咏而行。寂寞为床，玄虚为宇，叱咤驱愁服上刑。愁休矣，逝将适乐土，实获吾心。
沁园春 其五 罪酒
作者：尤侗
朝代：清
体裁：词

醑若毋声，以酒为名，乃罪之魁。算持蟹螯者，瓮中就缚，吹龙笛者，水底长埋。金盏才擎，玉山便倒，玩我真如儿戏哉。腐肠药，甚良醪可恋，心腹当灾。今朝焚了糟台。又何问莲花白玉杯。倘君将伐狄，臣当执御，人能击杜，我愿持槌。草夺黄封，驱除绿蚁，主爵壶商赐自裁。醑不道，削汝懿侯职，以惊将来。
沁园春 其八 和阮亭偶兴
作者：尤侗
朝代：清
体裁：词

无可奈何，旧事南柯，新恨东流。叹易变人情，幻如演戏，难猜世法，闷似藏钩。闭户无容，出门有碍，何况崎岖历九州。不堪者，看宫中狗监，关内羊侯。头颅如许谁酬。但醉里乾坤姿拍浮。算冥冥高飞，于人无怨，悠悠行迈，谓我何求。蝴蝶前身，杜鹃今日，伯仲之间海上鸥。乃所愿，学丈人荷蓧，男子披裘。
沁园春 其六 梦卿谋
作者：尤侗
朝代：清
体裁：词

有美人兮，携手同行，其乐只且。喜化为蝴蝶，中宵起舞，唤他啼鸟，野店提壶。一唱高山，再歌流水，听者钟期鼓者俞。长太息，曲高而和寡，其信然欤。顾君与我何如。彼天下纷纷安足拘。叹故人千里，远遗端绮，主人仓卒，遽赠文无。蕙带荷衣，倏来忽逝，乌有先生对子虚。开户视，不见其处矣，搔首踟蹰。
沁园春 其十 戒游
作者：尤侗
朝代：清
体裁：词

子好游乎，游必有方，吾语子游。惟辇上贵人，峨冠博带，堂中公子，肥马轻裘。十日交驩，千金解赠，主既逢迎客亦留。非然者，恐闭门不纳，怀刺谁投。况君白发盈头。便鼓瑟吹箫枉自羞。奈弹铗而歌，食终不饱，执鞭以御，富也难求。莼鲙秋风，一官久弃，肯向侯门走马牛。君休矣，听数声欸乃，雪夜归舟。
沁园春 其十一 戒游
作者：尤侗
朝代：清
体裁：词

我学渊明，归去来兮，请绝交游。有草阁三间，久盟息壤，秫田十亩，将老菟裘。山水乡邻，梅花妻妾，小部声音黄栗留。出门去，怕青天剑啸，沧海珠投。而今金尽床头。纵舌在何辞仰面羞。叹富贵才高，骄人易取，文章命薄，知己难求。乘兴而来，途穷则返，笑傲随他呼马牛。从今后，把世情看破，飘瓦卢舟。
沁园春 其十七 李渭清赠龙须一茎赋此酬之
作者：尤侗
朝代：清
体裁：词

为问何年，龙战山东，堕此长须。曾阶于尺木，能兴云雨，贮之勺水，便化江湖。今也卷然，手携在箧，犹见虬髯气色殊。还恨未，向九仙馆里，捋取羊珠。顾君赠我何如。好准备尊前牙杖需。算虾须虽细，可编帘箔，鱼须甚壮，亦树旌旟。差胜衰翁，白髭似戟，不中卢仝唤作奴。却自笑，看吟成五字，剩数茎无。
沁园春 其十三 题五苗图
作者：尤侗
朝代：清
体裁：词

望气佳哉，蕉林书屋，得宝隋和。看皋庑家声，天边台斗，彩鸾国色，地上姮娥。玉燕投怀，石麟露角，更胜珠哥与户哥。徵兰梦，记五苗丝绣，玉叶金柯。不惟孔释摩挲。有后稷携来瓜瓞歌。算学士文章，原名陶谷，将军勋业，也号田禾。左握干戈，右持俎豆，何似堂封万石多。询占者，是翁官农父，儿取高科。
沁园春 其十二 题蛟门三好图
作者：尤侗
朝代：清
体裁：词

咄咄汪生，少年行乐，三好兼全。只饮酒离骚，便称名士，吹箫弄玉，定作神仙。椽烛隃麋，远山丽竖，小宋风流剧可怜。谁消受，疑梦游蓬岛，醉享钧天。画图到处流传。得饱看红妆也有缘。但酒癖书淫，恐妨万事，歌残舞散，难驻千年。仆病停沽，吾衰畏解，文籍先生高枕眠。君休矣，是有虽可喜，无亦欣然。
沁园春 其十五 题孙赤厓携孙小像
作者：尤侗
朝代：清
体裁：词

万里归来，管宁无恙，吾谷闲行。但觅取虎头，传神阿堵，携将麟角，绕膝如馨。君善秦声，妇能鼓瑟，画里家山聊遣情。相尔汝，惟日沽一斗，笑看三星。十年辽海飘零。曾短布驱车铁岭城。记汉殿凌云，马卿献赋，梁园雨雪，枚叟谈经。阊阖天高，巫阳梦远，仆亦悲歌泪满缨。空凝望叹王孙桂树，芳草青青。
沁园春 其十六 赠董舜民
作者：尤侗
朝代：清
体裁：词

谁踞词坛，天下健者，独有董公。曾北上燕台，东游越峤，南寻隋苑，西问秦宫。慷慨悲歌，滑稽笑骂，左把刀钩右酒钟。挥毫罢，令雪儿起舞，唱彻回风。君才十倍吴蒙。更林下夫人兴致同。看绿绮低弹，风吹鬓影，青蛾淡扫，月上眉峰。放棹探梅，拥炉煨芋，乐事相于闺阁中。还索取，将红桥锦字，好配林鸿。
沁园春 其十四 司农招饮携五苗出揖客复次前调奉赠
作者：尤侗
朝代：清
体裁：词

今日华筵，珠帘深处，唤出苗哥。看头角硗硗，宛然玉粒，双眸炯炯，秀似琼禾。花帽荷衣，深躬浅喏，年少偏生礼数多。问其岁，是卯君诞降，月窟婆娑。岂惟字识之无。便好应朝廷童子科。算唐室校书，八龄刘晏，秦家相国，十二甘罗。第五之名，何如第九，笑问先生喜若何。先生笑，谓诸君醉矣，为我高歌。
沁园春 其四 反止酒
作者：尤侗
朝代：清
体裁：词

陆醑前来，枚卜功臣，众口交推。彼从事齐州，清为圣德，督邮鬲县，浊亦贤才。尧舜千钟，仲尼百斛，子路宁辞十榼陪。髡一石，更先生五斗，学士三杯。尝闻上顿长斋。即乘马骑驴事尽佳。况卓家少妇，为君涤器，杨家妃子，为我持罍。山带兰陵，水连桑落，曲部分茅议允谐。咨汝醑，俾侯醴泉郡，曰往钦哉。
沁园春·送穷
作者：尤侗
朝代：清

咄咄穷来，冰氏主人，劝汝千杯。怪子云高阁，一麾不去；昌黎上座，三揖仍回。饿倒翳桑，冻穿东郭，拊手揶揄笑我该。何相厄，出门如有碍，闭户如呆。特凭毛颖符牌。择吉日车马走天涯。向簟瓢巷里，生前可住；首阳山下，死后堪埋。耕砚为田，积书作库，今后休将壁立猜。穷唯唯，吾从此逝矣，赠子多财。试望愁城，天地无光，壮士吞声。奈悲秋宋玉，不堪长恨；伤春杜牧，未免多情。万斛纷来，百端交集，方寸之心难与争。叹人世，黯然销魂，惟此为深。仆今奉教先生。毋劳尔神兮摇尔精。使王乔与我，遨游而逝；黄公与我，歌咏而行。寂寞为床，玄虚为宇，叱咤驱愁服上刑。愁休矣，逝将适乐土，实获吾心。若有人兮，蒲柳风姿，憔悴支离。恨雍容司马，抛残赋草；风流沉约，瘦损腰肢。扁鹊低头，巫咸束手，丈室维摩亦皱眉。数其罪，合先诛二竖，后斩三户。飘然与彼长辞。况苦口良方我有之。倩冀州坐客，挥毫草檄；少陵野老，信口吟诗。左援桐君，右携欢伯，楚客高谈七发词。涣乎一，涊然其汗出，是乃良医。陆醑前来，枚卜功臣，众口交推。彼从事齐州，清为圣德，督邮鬲县，浊亦贤才。尧舜千钟，仲尼百斛，子路宁辞十榼陪。髡一石，更先生五斗，学士三杯。尝闻上顿长斋。即乘马骑驴事尽佳。况卓家少妇，为君涤器，杨家妃子，为我持罍。山带兰陵，水连桑落，曲部分茅议允谐。咨汝醑，俾侯醴泉郡，曰往钦哉。醑若毋声，以酒为名，乃罪之魁。算持蟹螯者，瓮中就缚，吹龙笛者，水底长埋。金盏才擎，玉山便倒，玩我真如儿戏哉。腐肠药，甚良醪可恋，心腹当灾。今朝焚了糟台。又何问莲花白玉杯。倘君将伐狄，臣当执御，人能击杜，我愿持槌。草夺黄封，驱除绿蚁，主爵壶商赐自裁。醑不道，削汝懿侯职，以惊将来。有美人兮，携手同行，其乐只且。喜化为蝴蝶，中宵起舞，唤他啼鸟，野店提壶。一唱高山，再歌流水，听者钟期鼓者俞。长太息，曲高而和寡，其信然欤。顾君与我何如。彼天下纷纷安足拘。叹故人千里，远遗端绮，主人仓卒，遽赠文无。蕙带荷衣，倏来忽逝，乌有先生对子虚。开户视，不见其处矣，搔首踟蹰。奇绝青莲，几辆芒鞋，直踏匡江。向香炉峰下，呼来慧远，珠帘谷口，吸出康王。五老婆娑，九云飘渺，三叠流泉喷石冈。还识否？是庐山面目，仔细端相。小奚亟解诗囊。看摇笔高吟字万行。笑近骑白鹿，踢翻星渚，远携黄鹤，飞过浔阳。君已逍遥，仆犹惆怅，画壁鸣琴寄兴长。问何日，把惊人谢眺，搔首青苍。无可奈何，旧事南柯，新恨东流。叹易变人情，幻如演戏，难猜世法，闷似藏钩。闭户无容，出门有碍，何况崎岖历九州。不堪者，看宫中狗监，关内羊侯。头颅如许谁酬。但醉里乾坤姿拍浮。算冥冥高飞，于人无怨，悠悠行迈，谓我何求。蝴蝶前身，杜鹃今日，伯仲之间海上鸥。乃所愿，学丈人荷蓧，男子披裘。我所思兮，濯足清流，晞发高冈。奈举国侏儒，臣饥欲死，满堂酒汉，公醒而狂。学剑不成，卖浆未售，肘后难传疗恨方。除非是，学中山千日，梦到羲皇。觉来起舞淋浪。且读破离骚续九章。喜庄子逍遥，人呼以马，左慈狡狯，或化为羊。手弄双丸，目空九点，竿木随身作戏场。今而后，从子虚隐矣，何有之乡。子好游乎，游必有方，吾语子游。惟辇上贵人，峨冠博带，堂中公子，肥马轻裘。十日交驩，千金解赠，主既逢迎客亦留。非然者，恐闭门不纳，怀刺谁投。况君白发盈头。便鼓瑟吹箫枉自羞。奈弹铗而歌，食终不饱，执鞭以御，富也难求。莼鲙秋风，一官久弃，肯向侯门走马牛。君休矣，听数声欸乃，雪夜归舟。我学渊明，归去来兮，请绝交游。有草阁三间，久盟息壤，秫田十亩，将老菟裘。山水乡邻，梅花妻妾，小部声音黄栗留。出门去，怕青天剑啸，沧海珠投。而今金尽床头。纵舌在何辞仰面羞。叹富贵才高，骄人易取，文章命薄，知己难求。乘兴而来，途穷则返，笑傲随他呼马牛。从今后，把世情看破，飘瓦卢舟。咄咄汪生，少年行乐，三好兼全。只饮酒离骚，便称名士，吹箫弄玉，定作神仙。椽烛隃麋，远山丽竖，小宋风流剧可怜。谁消受，疑梦游蓬岛，醉享钧天。画图到处流传。得饱看红妆也有缘。但酒癖书淫，恐妨万事，歌残舞散，难驻千年。仆病停沽，吾衰畏解，文籍先生高枕眠。君休矣，是有虽可喜，无亦欣然。望气佳哉，蕉林书屋，得宝隋和。看皋庑家声，天边台斗，彩鸾国色，地上姮娥。玉燕投怀，石麟露角，更胜珠哥与户哥。徵兰梦，记五苗丝绣，玉叶金柯。不惟孔释摩挲。有后稷携来瓜瓞歌。算学士文章，原名陶谷，将军勋业，也号田禾。左握干戈，右持俎豆，何似堂封万石多。询占者，是翁官农父，儿取高科。今日华筵，珠帘深处，唤出苗哥。看头角硗硗，宛然玉粒，双眸炯炯，秀似琼禾。花帽荷衣，深躬浅喏，年少偏生礼数多。问其岁，是卯君诞降，月窟婆娑。岂惟字识之无。便好应朝廷童子科。算唐室校书，八龄刘晏，秦家相国，十二甘罗。第五之名，何如第九，笑问先生喜若何。先生笑，谓诸君醉矣，为我高歌。万里归来，管宁无恙，吾谷闲行。但觅取虎头，传神阿堵，携将麟角，绕膝如馨。君善秦声，妇能鼓瑟，画里家山聊遣情。相尔汝，惟日沽一斗，笑看三星。十年辽海飘零。曾短布驱车铁岭城。记汉殿凌云，马卿献赋，梁园雨雪，枚叟谈经。阊阖天高，巫阳梦远，仆亦悲歌泪满缨。空凝望叹王孙桂树，芳草青青。谁踞词坛，天下健者，独有董公。曾北上燕台，东游越峤，南寻隋苑，西问秦宫。慷慨悲歌，滑稽笑骂，左把刀钩右酒钟。挥毫罢，令雪儿起舞，唱彻回风。君才十倍吴蒙。更林下夫人兴致同。看绿绮低弹，风吹鬓影，青蛾淡扫，月上眉峰。放棹探梅，拥炉煨芋，乐事相于闺阁中。还索取，将红桥锦字，好配林鸿。为问何年，龙战山东，堕此长须。曾阶于尺木，能兴云雨，贮之勺水，便化江湖。今也卷然，手携在箧，犹见虬髯气色殊。还恨未，向九仙馆里，捋取羊珠。顾君赠我何如。好准备尊前牙杖需。算虾须虽细，可编帘箔，鱼须甚壮，亦树旌旟。差胜衰翁，白髭似戟，不中卢仝唤作奴。却自笑，看吟成五字，剩数茎无。
河传 其七 七月
作者：尤侗
朝代：清
体裁：词

高楼乞巧。綵花飞起，云霞缭绕。金钿七孔试穿针，袅袅。穿出双头巧。戏呼乌鹊填河去。凌波步。便唤郎来渡。渡来时。赴佳期。水嬉。银盆弄化儿。
河传 其三 三月
作者：尤侗
朝代：清
体裁：词

春午红雨。湔裙曲水，采兰江渚。万花舆。百子襦。伴侣。踏青芳草舞。拾来斗合鸳鸯谱。瑶环赌。赢取同心缕。晚还家。倚碧纱。周遮。金铃偷护花。
河传 其九 九月
作者：尤侗
朝代：清
体裁：词

重九。酌酒。茱萸遍插，频开笑口。小楼帘捲也登高。相邀。同餐小鹿糕。自怜人比黄花瘦。垂罗袖。瑞脑薰金兽。背罘罳。步庭墀。秋思。题诗梧叶儿。
河传 其二 二月
作者：尤侗
朝代：清
体裁：词

春半社来飞燕。丽日花朝。茜裙扑蝶过红桥。垂腰折柳条。汉宫寒食新传火。贻雕卵。耍笑郎家果。墙头马上看秋千。喧阗。争分白打钱。
河传 其五 五月
作者：尤侗
朝代：清
体裁：词

佳辰重午。钗悬艾虎。臂缠彩缕。龙舟两两竞渡。画鼓。雕弓射角黍。兰汤浴罢蒲觞泛。红生面。窈窕摇葵扇。凭栏杆。亸髻鬟。阑珊。乞郎半夏丸。
河传 其八 八月
作者：尤侗
朝代：清
体裁：词

琼楼玉宇。紫云霓羽。广寒何处。有人问月府。白衣歌舞。是嫦娥小女。月圆正值人圆夜。箫楼下。彩凤应同跨。泛金卮，弹锦丝。红儿。为郎折桂枝。
河传 其六 六月
作者：尤侗
朝代：清
体裁：词

玉骨冰肌，天然无汗。纨素风来，鬘华香散。小池边。棹船歌采莲。昼长独抱青奴卧。桐阴破，枕畔金钗堕。起看明月上纱窗。萧郎。桃笙今夜凉。
河传 其十 十月
作者：尤侗
朝代：清
体裁：词

春小。暖早。鹦哥报道。海棠开了。妆台乍晓。云髻新添通草。画衣飞翠鸟。琐窗容易斜阳下。香奁卸。无计消长夜。剪金凫。倒玉壶。胡庐。偷窥秘戏图。
河传 其十一 十一月
作者：尤侗
朝代：清
体裁：词

冬至。亚岁。日初长。八尺花间细量。新添宫线绣鸳鸯。尊章。檠将履袜双。六出花飞风絮起。毡炉底。瑞炭煎沉水。饮羊羔。弹凤槽。蛮腰。何妨夜夜娇。
河传 其十三 旅思
作者：尤侗
朝代：清
体裁：词

川犬。民眼。凄凄孤馆。悠悠日晚，醒来谁伴。只剩残书败卷。昼长嫌梦短。天涯怅望云中树。江南路。点点疏星吐。何不归。何日归。相催。春风叫子规。
河传 其十二 十二月
作者：尤侗
朝代：清
体裁：词

岁暮。腊鼓。悬螺画虎。爆竹争喧，藏钩戏赌。女伴馈节如何。口脂翠管多。黄金泻水成双凤。梅妃弄。拟献椒花颂。向围炉劝酒，妾意与郎同。火儿红。
河传 其四 四月
作者：尤侗
朝代：清
体裁：词

红英已谢。绿枝方亚。拂拂薰风。一番谷雨，晓来香透帘栊。鼠姑红。罗敷日日条桑下。缫丝罢。梅润罗裙钗。小窗闲处，提壶自试新茶。换轻纱。
河传 戏拟闺中十二月乐词 其一 正月
作者：尤侗
朝代：清
体裁：词

新年吉利。华胜妆钗，宜春贴字。檀郎把酒，屠苏索醉。道儿家得岁。闹蛾满路鳌山会。猜灯谜。输了鸳鸯翠。却拉邻家姊妹。紫姑相伴戏。
河传 戏拟闺中十二月乐词 正月
作者：尤侗
朝代：清

新年吉利。华胜妆钗，宜春贴字。檀郎把酒，屠苏索醉。道儿家得岁。闹蛾满路鳌山会。猜灯谜。输了鸳鸯翠。却拉邻家姊妹。紫姑相伴戏。春半社来飞燕。丽日花朝。茜裙扑蝶过红桥。垂腰折柳条。汉宫寒食新传火。贻雕卵。耍笑郎家果。墙头马上看秋千。喧阗。争分白打钱。春午红雨。湔裙曲水，采兰江渚。万花舆。百子襦。伴侣。踏青芳草舞。拾来斗合鸳鸯谱。瑶环赌。赢取同心缕。晚还家。倚碧纱。周遮。金铃偷护花。红英已谢。绿枝方亚。拂拂薰风。一番谷雨，晓来香透帘栊。鼠姑红。罗敷日日条桑下。缫丝罢。梅润罗裙钗。小窗闲处，提壶自试新茶。换轻纱。佳辰重午。钗悬艾虎。臂缠彩缕。龙舟两两竞渡。画鼓。雕弓射角黍。兰汤浴罢蒲觞泛。红生面。窈窕摇葵扇。凭栏杆。亸髻鬟。阑珊。乞郎半夏丸。玉骨冰肌，天然无汗。纨素风来，鬘华香散。小池边。棹船歌采莲。昼长独抱青奴卧。桐阴破，枕畔金钗堕。起看明月上纱窗。萧郎。桃笙今夜凉。高楼乞巧。綵花飞起，云霞缭绕。金钿七孔试穿针，袅袅。穿出双头巧。戏呼乌鹊填河去。凌波步。便唤郎来渡。渡来时。赴佳期。水嬉。银盆弄化儿。琼楼玉宇。紫云霓羽。广寒何处。有人问月府。白衣歌舞。是嫦娥小女。月圆正值人圆夜。箫楼下。彩凤应同跨。泛金卮，弹锦丝。红儿。为郎折桂枝。重九。酌酒。茱萸遍插，频开笑口。小楼帘捲也登高。相邀。同餐小鹿糕。自怜人比黄花瘦。垂罗袖。瑞脑薰金兽。背罘罳。步庭墀。秋思。题诗梧叶儿。春小。暖早。鹦哥报道。海棠开了。妆台乍晓。云髻新添通草。画衣飞翠鸟。琐窗容易斜阳下。香奁卸。无计消长夜。剪金凫。倒玉壶。胡庐。偷窥秘戏图。冬至。亚岁。日初长。八尺花间细量。新添宫线绣鸳鸯。尊章。檠将履袜双。六出花飞风絮起。毡炉底。瑞炭煎沉水。饮羊羔。弹凤槽。蛮腰。何妨夜夜娇。岁暮。腊鼓。悬螺画虎。爆竹争喧，藏钩戏赌。女伴馈节如何。口脂翠管多。黄金泻水成双凤。梅妃弄。拟献椒花颂。向围炉劝酒，妾意与郎同。火儿红。川犬。民眼。凄凄孤馆。悠悠日晚，醒来谁伴。只剩残书败卷。昼长嫌梦短。天涯怅望云中树。江南路。点点疏星吐。何不归。何日归。相催。春风叫子规。
河套冤
作者：尤侗
朝代：清
体裁：古风

严夏两家鸡相斗，曾铣仇鸾袒左右。严鸡方胜夏鸡孤，铣欲劾鸾何为乎？套未复，身先死。朝玺书，暮西市。将军横尸何足言，宰相骈首宁无冤？君莫哭，君不见金牌召后风波狱。
浣溪沙 其一 春闺
作者：尤侗
朝代：清
体裁：词

日影笼烟小阁明，侍儿初掠晓妆成。画楼何处又歌声。故掩珠帘惊燕燕，戏抛红豆打莺莺。晚来独傍落花行。
浣溪沙 其三 马上见
作者：尤侗
朝代：清
体裁：词

胜裤新裁蝉翼纱，锦靿自织凤头靴。春风不耐碧油车。金步摇飞金勒动，玉跳脱袅玉鞭斜。满堤青草衬红霞。
浣溪沙 其二 美人醉
作者：尤侗
朝代：清
体裁：词

小盏低斟不当差，粉腮红晕早堆霞。春风带雨颤桃花。强对檀郎妆挣挫，慢扶小玉露夭斜。和衣睡倒太娇些。
浣溪沙 其八 题陈其年小影
作者：尤侗
朝代：清
体裁：词

侧帽轻衫古意多，乌丝襕写懊侬歌。红儿解唱定风波。翠管吟残浇一斗，玉箫吹破敛双蛾。酒阑曲罢奈髯何。
浣溪沙 有客为王校书索赠漫题二阕其字浣若为调浣溪纱其名西也以西字为韵 其四
作者：尤侗
朝代：清
体裁：词

闻道王娘旧姓西，采莲重出若耶溪。淡妆羞学捧心啼。春水锦帆娇白纻，秋风香径印红泥。昵郎子夜醉乌栖。
浣溪沙 清明悼亡二首 其六
作者：尤侗
朝代：清
体裁：词

陌上家家挂纸钱，东风客舍泪潸然。难携杯酒滴重泉。朱户几人同插柳，青山何事尚含烟。江南梦绕断肠天。
浣溪沙·其七
作者：尤侗
朝代：清
体裁：词

少女长安歌踏春，鸾靴翠袜已成尘。棠梨时候独沾巾。宫草几年堆燕冢，土花终夜照鱼灯。君王犹自望昭陵。
浣溪沙·其五
作者：尤侗
朝代：清
体裁：词

家住阊门西复西，凤凰桥上夜乌啼。绿杨巷曲画帘低。宛转腰身飞乳燕，聪明性格点灵犀。粉墙拂袖待留题。
浣溪沙·春闺
作者：尤侗
朝代：清

日影笼烟小阁明，侍儿初掠晓妆成。画楼何处又歌声。故掩珠帘惊燕燕，戏抛红豆打莺莺。晚来独傍落花行。小盏低斟不当差，粉腮红晕早堆霞。春风带雨颤桃花。强对檀郎妆挣挫，慢扶小玉露夭斜。和衣睡倒太娇些。胜裤新裁蝉翼纱，锦靿自织凤头靴。春风不耐碧油车。金步摇飞金勒动，玉跳脱袅玉鞭斜。满堤青草衬红霞。闻道王娘旧姓西，采莲重出若耶溪。淡妆羞学捧心啼。春水锦帆娇白纻，秋风香径印红泥。昵郎子夜醉乌栖。家住阊门西复西，凤凰桥上夜乌啼。绿杨巷曲画帘低。宛转腰身飞乳燕，聪明性格点灵犀。粉墙拂袖待留题。陌上家家挂纸钱，东风客舍泪潸然。难携杯酒滴重泉。朱户几人同插柳，青山何事尚含烟。江南梦绕断肠天。少女长安歌踏春，鸾靴翠袜已成尘。棠梨时候独沾巾。宫草几年堆燕冢，土花终夜照鱼灯。君王犹自望昭陵。侧帽轻衫古意多，乌丝襕写懊侬歌。红儿解唱定风波。翠管吟残浇一斗，玉箫吹破敛双蛾。酒阑曲罢奈髯何。
浪淘沙 其一 楼上愁和卿谋韵
作者：尤侗
朝代：清
体裁：词

赢得许多愁。岁月悠悠。秋风秋雨冷双眸。欲赠湘君搴杜若。难问芳洲。长啸倚南楼。霜鬓飕飕。栏杆拍遍把吴钩。惆怅归来无个事，又上灯篝。
浪淘沙 其三 咏昭君套
作者：尤侗
朝代：清
体裁：词

一握小丁貂。艳色茸毛。金珰满座总粗豪。妆向美人头上去，别样妖娆。双尾鬓云交。秀映眉梢。若教上马更多娇。从此香闺添小字，唤作昭昭。
浪淘沙 其二 楼上愁和卿谋韵
作者：尤侗
朝代：清
体裁：词

回首仲宣楼。浩浩江流。楚云湘雨几家收。画角西风声一片，烽火神州。准拟泛新愁。一叶扁舟。珠帘捲尽雁行秋。无赖梦魂飞不定，何处相留。
浪淘沙 其五 题刘六皆桃源图
作者：尤侗
朝代：清
体裁：词

红树满青山。涧水潺潺。烟霞无恙洞门关。前度刘郎今又至，绿鬓微斑。花下倚双鬟。一笑追欢。胡麻屑饭劝加餐。莫学淮南天上去，鸡犬云间。
浪淘沙 其四 感旧
作者：尤侗
朝代：清
体裁：词

故旧半凋残。满目青山。姓名恍惚古人看。追忆平生都似梦，今日魂还。老去鬓毛斑。努力加餐。百年应作六如观。世事浮云君莫管，还我渔竿。
浪淘沙·楼上愁和卿谋韵
作者：尤侗
朝代：清

赢得许多愁。岁月悠悠。秋风秋雨冷双眸。欲赠湘君搴杜若。难问芳洲。长啸倚南楼。霜鬓飕飕。栏杆拍遍把吴钩。惆怅归来无个事，又上灯篝。回首仲宣楼。浩浩江流。楚云湘雨几家收。画角西风声一片，烽火神州。准拟泛新愁。一叶扁舟。珠帘捲尽雁行秋。无赖梦魂飞不定，何处相留。一握小丁貂。艳色茸毛。金珰满座总粗豪。妆向美人头上去，别样妖娆。双尾鬓云交。秀映眉梢。若教上马更多娇。从此香闺添小字，唤作昭昭。故旧半凋残。满目青山。姓名恍惚古人看。追忆平生都似梦，今日魂还。老去鬓毛斑。努力加餐。百年应作六如观。世事浮云君莫管，还我渔竿。红树满青山。涧水潺潺。烟霞无恙洞门关。前度刘郎今又至，绿鬓微斑。花下倚双鬟。一笑追欢。胡麻屑饭劝加餐。莫学淮南天上去，鸡犬云间。
海棠春 其一 晚妆和阮亭韵
作者：尤侗
朝代：清
体裁：词

更衣斗帐流苏响。拂舞镜、垂垂丝网。一片美人云，弄影秋波漾。小鬟帮衬新兴样。梳掠罢、口脂相赏。飞鬓恼春风，莫放罘罳敞。
海棠春 其三 晚浴和韵
作者：尤侗
朝代：清
体裁：词

画帘双燕争花影。睡未足、海棠惊醒。玉骨六铢轻，心怯温泉冷。起来弄色芙蓉镜。分外好、髻松鬟整。无力倚薰笼，呼点龙团饼。
海棠春 其二 午睡和韵
作者：尤侗
朝代：清
体裁：词

氤氲绣幕香生足。欹山枕、弓腰低曲。一搦藕肢柔，刚贴芙蓉褥。梦中辅体靡红肉。蓦惊起、坠钗寒玉。笑看抱谁眠，却是夫人竹。
海棠春 其五 为吴茵次韵寿马少君
作者：尤侗
朝代：清
体裁：词

沙星畔扶风马。看绿鬓、白眉相亚。月里嫁吴刚，桂殿鸳鸯瓦。娇儿玉雪妆台下。自句读、焉哉乎也。生日在豳风，君子歌需雅。
海棠春 其四 夜坐和韵
作者：尤侗
朝代：清
体裁：词

井梧叶落声如雨。又风送、小楼砧杵。淡月隐屏山，花底闻私语。空床好梦抛人去。厮守尽、更更更鼓。不见谢郎归，烛影摇松尘。
海棠春·晚妆和阮亭韵
作者：尤侗
朝代：清

更衣斗帐流苏响。拂舞镜、垂垂丝网。一片美人云，弄影秋波漾。小鬟帮衬新兴样。梳掠罢、口脂相赏。飞鬓恼春风，莫放罘罳敞。氤氲绣幕香生足。欹山枕、弓腰低曲。一搦藕肢柔，刚贴芙蓉褥。梦中辅体靡红肉。蓦惊起、坠钗寒玉。笑看抱谁眠，却是夫人竹。画帘双燕争花影。睡未足、海棠惊醒。玉骨六铢轻，心怯温泉冷。起来弄色芙蓉镜。分外好、髻松鬟整。无力倚薰笼，呼点龙团饼。井梧叶落声如雨。又风送、小楼砧杵。淡月隐屏山，花底闻私语。空床好梦抛人去。厮守尽、更更更鼓。不见谢郎归，烛影摇松尘。沙星畔扶风马。看绿鬓、白眉相亚。月里嫁吴刚，桂殿鸳鸯瓦。娇儿玉雪妆台下。自句读、焉哉乎也。生日在豳风，君子歌需雅。
清平乐 其一 梅蕊
作者：尤侗
朝代：清
体裁：词

烟姿玉骨。淡淡东风色。勾引春光一半出。犹带几分羞涩。陇头倚雪眠霜。寒肌密抱疏香。待得罗浮梦破，美人打点新妆。
清平乐 其三 春闺
作者：尤侗
朝代：清
体裁：词

懒妆草草。怕说春光好。几日伤春吟未了。一幅乌丝残稿。昼长午梦初醒。碧桃花下微行。闲唤侍儿消遣，小楼偷放风筝。
清平乐 其二 芦花
作者：尤侗
朝代：清
体裁：词

秋风泽畔。小草霜华染。比似杨花吹不断。却被雁衔天半。月明野渡苍茫。伴他枫叶吴江。堪笑白头老子，夜寒尚倚红妆。
清平乐·梅蕊
作者：尤侗
朝代：清

烟姿玉骨。淡淡东风色。勾引春光一半出。犹带几分羞涩。陇头倚雪眠霜。寒肌密抱疏香。待得罗浮梦破，美人打点新妆。秋风泽畔。小草霜华染。比似杨花吹不断。却被雁衔天半。月明野渡苍茫。伴他枫叶吴江。堪笑白头老子，夜寒尚倚红妆。懒妆草草。怕说春光好。几日伤春吟未了。一幅乌丝残稿。昼长午梦初醒。碧桃花下微行。闲唤侍儿消遣，小楼偷放风筝。
渔家傲 其一 渔父
作者：尤侗
朝代：清
体裁：词

天下滔滔皆是也。风波满地江河假。鼓枻行歌君莫讶。谁知者。离骚庄子吾其亚。一尺莲舟桨打。绿蓑青笠人如画。泼剌黄鱼穿柳挂。收纶罢。提壶闲共樵夫话。
渔家傲 其三 题沈关关绣顾茂伦濯足图
作者：尤侗
朝代：清
体裁：词

我梦吴江烟水皱。纶竿拟挂垂虹口。不道逋翁濯足久。枕且漱。沧浪一曲天如斗。深院玉人闲谱绣。粉香妙写溪山友。宛转彩丝盘素手。林下秀。小名独占毛诗首。
渔家傲 其二 春闺
作者：尤侗
朝代：清
体裁：词

梦锁重楼春信杳。彩丝偷把花魂钓。笼内鹦哥没紧要。频嘶叫。墙角海棠谁折了。左右懒妆和闷倒。上裙蟢子惊人跳。作怪鸦头扯谎报。才郎到。愁眉错对菱花笑。
渔家傲·渔父
作者：尤侗
朝代：清

天下滔滔皆是也。风波满地江河假。鼓枻行歌君莫讶。谁知者。离骚庄子吾其亚。一尺莲舟桨打。绿蓑青笠人如画。泼剌黄鱼穿柳挂。收纶罢。提壶闲共樵夫话。梦锁重楼春信杳。彩丝偷把花魂钓。笼内鹦哥没紧要。频嘶叫。墙角海棠谁折了。左右懒妆和闷倒。上裙蟢子惊人跳。作怪鸦头扯谎报。才郎到。愁眉错对菱花笑。我梦吴江烟水皱。纶竿拟挂垂虹口。不道逋翁濯足久。枕且漱。沧浪一曲天如斗。深院玉人闲谱绣。粉香妙写溪山友。宛转彩丝盘素手。林下秀。小名独占毛诗首。
满庭芳 其一 风雨夜怀卿谋
作者：尤侗
朝代：清
体裁：词

折絮夭风，冻花侧雨，薄寒新上罗衣。可怜人意，恰对可怜时。几度思量往事，回首处、风景凄其。难生受、黄昏院落，独自怎支持。想伊人此际，笼香弄笔，剪烛吟诗。待扁舟相访，梦到还迷。只听数声征雁，断云里、叫过楼西。呼来问、又推深夜，不肯寄书飞。
满庭芳 其三 偶语
作者：尤侗
朝代：清
体裁：词

瓮里醯鸡，裈中蠛虱，人生大抵皆然。蛮争触斗，割据几山川。多少移山填海，凭意气、不肯由天。下场头、总堪一笑，鼓罢戏文完。算浮生如梦，转关得失，弹指悲歌。且不如高卧，图取奇缘。只恐梦中占梦，梦醒后、又费流连。都输与、希夷老子，一觉便千年。
满庭芳 其二 游娄东张氏园
作者：尤侗
朝代：清
体裁：词

山出篱前，水周堂下，高轩插架朱藤。亭台新绿，曲径隐斜曛。正好清和天气，黄鹂唤、游女如云。羁栖客、苦无柑酒，独坐吊残春。当年行乐地，青帘白舫，夜醉红裙。听钿筝瑶管，歌舞芳尘。不见富平公子，楼中燕、空怨黄昏。湖山畔、萧萧松柏，明月照孤坟。
满庭芳 其四 王烟客太常八十
作者：尤侗
朝代：清
体裁：词

七叶门风，三槐世德，先生作述无忧。笔精墨妙，名下更空俦。富贵公家自有，但称寿、八十平头。等而上、老彭八百，大树八千秋。优游兴不浅，西田依杖，风月嘲讴。看儿孙戏綵，白马青裘。笑问香山洛社，齐年者、犬斗同浮。吾家老、与君成二，来往亦风流。
满庭芳·风雨夜怀卿谋
作者：尤侗
朝代：清

折絮夭风，冻花侧雨，薄寒新上罗衣。可怜人意，恰对可怜时。几度思量往事，回首处、风景凄其。难生受、黄昏院落，独自怎支持。想伊人此际，笼香弄笔，剪烛吟诗。待扁舟相访，梦到还迷。只听数声征雁，断云里、叫过楼西。呼来问、又推深夜，不肯寄书飞。山出篱前，水周堂下，高轩插架朱藤。亭台新绿，曲径隐斜曛。正好清和天气，黄鹂唤、游女如云。羁栖客、苦无柑酒，独坐吊残春。当年行乐地，青帘白舫，夜醉红裙。听钿筝瑶管，歌舞芳尘。不见富平公子，楼中燕、空怨黄昏。湖山畔、萧萧松柏，明月照孤坟。瓮里醯鸡，裈中蠛虱，人生大抵皆然。蛮争触斗，割据几山川。多少移山填海，凭意气、不肯由天。下场头、总堪一笑，鼓罢戏文完。算浮生如梦，转关得失，弹指悲歌。且不如高卧，图取奇缘。只恐梦中占梦，梦醒后、又费流连。都输与、希夷老子，一觉便千年。七叶门风，三槐世德，先生作述无忧。笔精墨妙，名下更空俦。富贵公家自有，但称寿、八十平头。等而上、老彭八百，大树八千秋。优游兴不浅，西田依杖，风月嘲讴。看儿孙戏綵，白马青裘。笑问香山洛社，齐年者、犬斗同浮。吾家老、与君成二，来往亦风流。
满江红 其一 偶览稗史载王文成梦郭景纯极言王导之奸反导阴主之也因为赋此
作者：尤侗
朝代：清
体裁：词

好个夷吾，渡江后、久窥神器。谁更念、神州未复，江河顿异。堪笑一生苏武节，曾无半点新亭泪。问乱臣、贼子出臣家，谁之罪。王与马，久分据。敦与导，还同计。算败终为相，成当为帝。漫惜伯仁由我死，太真拔舌斯何意。叹谁将、赵盾弑君看，书其事。
满江红 其七 上巳旅思
作者：尤侗
朝代：清
体裁：词

天朗风和，是昔日、兰亭春社。恨不见、一时名士，乌衣王谢。光禄文章曲水宴，子山马槊华林射。到吾徒、意气向谁人，都休罢。四海事，归耕稼。五岳志，销婚嫁。但短衣长铗，栖迟傅舍。醉去行歌城阙上，醒来坐啸墙篱下。听大江、滚滚客心悲，流日夜。
满江红 其三 生日自题小影
作者：尤侗
朝代：清
体裁：词

铸错难成，空赢得、头颅如许。君不见、此中有鬼，英雄无主。世事梦回关塞月，文章泪尽潇湘雨。叹茫茫、宇宙此身多，无归处。山岩里，聊容与。竹林下，方延伫。但看他白眼，科头箕踞。背后好遮王导扇，手中只少渔阳鼓。携一杯、自祝画图前，魂相语。
满江红 其九 倦游初归顾庵绎堂处实既庭枉集草堂用顾庵原韵
作者：尤侗
朝代：清
体裁：词

梅雨廉纤，问昨夜、小池微涨。漫一笑、征衫乍脱，故园无恙。翠箨移来石径侧，黄鹂啼到桐阴上。更村村、烟火起农歌，田家饷。报有客，扁舟漾。看满座，兰亭唱。喜酒徒相对，欲倾家酿。却暑但挥蝉雀扇，登高请进蒲桃杖。向西山、指点夏云生，多奇状。
满江红 其二 感遇
作者：尤侗
朝代：清
体裁：词

我醉欲眠，且收了、眼光青白。分付与、死便埋我，陶家之侧。天下山川吞八九，腹中人物容千百。任诸君、拍手笑狂生，乾坤窄。破面鬼，焦头客。乌帽吏，黄巾贼。问何人请剑，何人投笔。我梦化为蝴蝶舞，醒来敲碎珊瑚缺。叹一腔、热血洒何时，青衫湿。
满江红 其五 思隐
作者：尤侗
朝代：清
体裁：词

寄语青山，为我筑、数椽茅舍。更计较、凿斯池也，衡门之下。屋后十弓放笋竹，墙边五亩栽桑柘。还留些、隙地种梅花，依台榭。北海钓，南山射。东墅弈，西园画。有邻翁来往，鸡豚春社。笑问老妻能去否，蒿簪藜杖归休罢。但囊中、尚乏买山钱，从天借。
满江红 其八 余淡心初度和梅村韵
作者：尤侗
朝代：清
体裁：词

对酒当歌，君休说、麒麟图画。行乐耳、柳枝竹叶，风亭月榭。满目山川汾水雁，半头霜雪燕台马。问何如、变姓隐吴门，吹箫者。兰亭禊，香山社。桐江钓，华林射。更平章花案，秤量诗价。作史漫嗤牛马走，咏怀却喜渔樵话。看孟广、把盏与眉齐，皋桥下。
满江红 其八 余淡心初度和梅村韵
作者：尤侗
朝代：清

对酒当歌，君休说、麒麟图画。行乐耳、柳枝竹叶，风亭月榭。满目山川汾水雁，半头霜雪燕台马。问何如、变姓隐吴门，吹箫者。兰亭褉，香山社。桐江钓，华林射。更平章花案，秤量诗价。作史漫嗤牛马走，咏怀却喜渔樵话。看孟广、把盏与眉齐，皋桥下。
满江红 其六 思隐
作者：尤侗
朝代：清
体裁：词

衮衮诸公，看朱紫、白头随驾。尽让与、蝇头蜗角，冷杯残炙。夫子漫劳冉有仆，小人请学樊迟稼。向深山、好作古田家，羲皇话。松菊径，瓜藤架。麋鹿柴，鱼虾汊。且醉吟高卧，及时闲暇。稚子浪寻青草斗，老夫合受黄鹂骂。倘城中、有客访吾来，关门谢。
满江红 其十 即席赠顾庵学士
作者：尤侗
朝代：清
体裁：词

二十年来，叹世事、尘霾波涨。喜老友、跳归燕市，须眉无恙。皂帽幸辞辽海外，青衫还泣浔江上。问榜门、谁是脱骖人，千金饷。且上下，随流漾。予解和，公能唱。须浇开磈垒，洞庭春酿。屈指明年将半百，看云取次从藜杖。又何老、呵壁续离骚，笺天状。
满江红 其十一 即席送绎堂宪副北上并寓都中同好
作者：尤侗
朝代：清
体裁：词

才子仙人，坐春水、泖湖新涨。从此去、黄河千里，布帆无恙。玉殿传胪原日下，金门待诏还天上。料至尊、早办大官厨，为卿饷。斜日下，雕旗漾。芳草路，骊歌唱。送关山牙棨，一樽清酿。使客自骑沙苑马，野人独倚柴门杖。倘诸公、闻讯仆何如，穷愁状。
满江红 其十七 春夜集淡心斋和韵
作者：尤侗
朝代：清
体裁：词

乘兴而来，冒雨过、徵君之宅。相对者、诗家三老，酒徒八伯。秉烛夜游行乐耳，一生能着千双屐。看胜为可喜败欣然，如予弈。痛饮也，肠千石。剧谈也，唇三尺。算樽前只少，红儿催拍。便唱鹧鸪休听好，坐中半老江南客。问阮公、醉后眼如何，全飞白。
满江红 其十三 忆别阮亭仪部兼怀西樵考功湖上
作者：尤侗
朝代：清
体裁：词

我发芜城，趁竞渡、一江风涨。为寄语、池塘春草，阿连无恙。白舫已乘东冶下，青骢尚跃西泠上。问钱塘、可接广陵潮，双鱼饷。采莲棹，湖心漾。折柳曲，桥头唱。办十千兑酒，余杭新酿。王子正招缑岭鹤，孙登也策苏门杖。待归来、赠我两峰图，空漾状。
满江红 其十九 梦
作者：尤侗
朝代：清
体裁：词

日日愁生，赖有此、枕中之夜。我梦见、大千境界，无非假者。花月春江堪舞蝶，烟波瀚海能骑马。尽神游、万里姿逍遥，阆风野。邯郸道，何潇洒。阳台下，何妖冶。但逢场作戏，机心都化。乌有先生相对好，亡何乡里归休罢。奈一声、鸡唱又天明，愁来也。
满江红 其十二 飞涛祠部辞疾不至柬以讯之
作者：尤侗
朝代：清
体裁：词

太息丁生，出塞去、雪堆沙涨。谢弋者、辽东归鹤，令威无恙。浪迹偶来皋庑下，端忧却据胡床上。正提壶、卢橘满林黄，堪分饷。端午后，蒲葵漾。麦秋至，蝼蛄唱。君奚为高卧，欲逃村酿。游子渡江不用楫，健儿跃马宁须杖。剧何堪、新妇闭帷中，婆娑状。
满江红 其十五 苦雨书闷
作者：尤侗
朝代：清
体裁：词

积雨东篱，雷隐隐、水云时涨。休夏好、绳床药臼，消磨微恙。读史喜观秦楚际，咏怀高话羲皇上。笑饥来、驱我走天涯，无人饷。愁何许，悬旌漾。悲未已，吹篪唱。怪众人皆醉，覆杯沉酿。堪破黄梁道士枕，打开白业瞿◇杖。咄何来、修竹弹甘蔗，纷投状。
满江红 其十八 寿黄处安中书
作者：尤侗
朝代：清
体裁：词

问客何来，自闽海、薄游吴苑。忽举目、天涯烽火，故乡中断。泽国江山惊战鼓，秋风零雨飞宾雁。正登楼、作赋楚天高，愁王粲。十月节，寒花绽。千人石，清樽宴。喜今朝初度，亲朋相见。回首紫薇旧梦杳，放怀白发馀生健。但摩挲，毛颖老中书，加餐饭。
满江红 其十四 寄呈荔裳观察
作者：尤侗
朝代：清
体裁：词

北望卢龙，痛精卫、魂填溟涨。何幸得、南楼老子，下官无恙。千里相思风雨夕，十年重过江湖上。笑故人、只有一杯莼，为君饷。飞蝶梦，游丝漾。骑马地，朝鸡唱。算半生白发，星星愁酿。笠泽烟波宜载酒，泰山日观聊携杖。再休提、宋玉赋秋风，悲哉状。
满江红 其四 生日自题小影
作者：尤侗
朝代：清
体裁：词

甚矣吾衰，谁画出、秋风蒲柳。须信道、相君之面，不过村叟。车盖鼓吹今梦觉，空山晏坐搔童首。问何人、不着鵔鸃冠，惟君否。且避暑，频挥手。谨谢客，休开口。只先生生日，归而谋妇。半臂才更一斗面，百钱恰买三升酒。对此君、烂醉仰天眠，看苍狗。
满江红 顾庵复和八首见示赋此答之并贻既庭 其十六
作者：尤侗
朝代：清
体裁：词

何物文心，笔阵老、墨池飞涨。贾馀勇、吟成八咏，撚髭无恙。公子七哀传邺下，大夫九辨赓江上。惊从而和者曲弥高，三缣饷。倒词峡，真潢漾。短歌阕，长歌唱。只江郎才尽，渴求杯酿。我倦欲投斑竹管，公豪任夺青藜杖。问红笺、填得许多愁，难于状。
满江红·偶览稗史载王文成梦郭景纯极言王导之奸反导阴主之也因为赋此
作者：尤侗
朝代：清

好个夷吾，渡江后、久窥神器。谁更念、神州未复，江河顿异。堪笑一生苏武节，曾无半点新亭泪。问乱臣、贼子出臣家，谁之罪。王与马，久分据。敦与导，还同计。算败终为相，成当为帝。漫惜伯仁由我死，太真拔舌斯何意。叹谁将、赵盾弑君看，书其事。我醉欲眠，且收了、眼光青白。分付与、死便埋我，陶家之侧。天下山川吞八九，腹中人物容千百。任诸君、拍手笑狂生，乾坤窄。破面鬼，焦头客。乌帽吏，黄巾贼。问何人请剑，何人投笔。我梦化为蝴蝶舞，醒来敲碎珊瑚缺。叹一腔、热血洒何时，青衫湿。铸错难成，空赢得、头颅如许。君不见、此中有鬼，英雄无主。世事梦回关塞月，文章泪尽潇湘雨。叹茫茫、宇宙此身多，无归处。山岩里，聊容与。竹林下，方延伫。但看他白眼，科头箕踞。背后好遮王导扇，手中只少渔阳鼓。携一杯、自祝画图前，魂相语。甚矣吾衰，谁画出、秋风蒲柳。须信道、相君之面，不过村叟。车盖鼓吹今梦觉，空山晏坐搔童首。问何人、不着鵔鸃冠，惟君否。且避暑，频挥手。谨谢客，休开口。只先生生日，归而谋妇。半臂才更一斗面，百钱恰买三升酒。对此君、烂醉仰天眠，看苍狗。寄语青山，为我筑、数椽茅舍。更计较、凿斯池也，衡门之下。屋后十弓放笋竹，墙边五亩栽桑柘。还留些、隙地种梅花，依台榭。北海钓，南山射。东墅弈，西园画。有邻翁来往，鸡豚春社。笑问老妻能去否，蒿簪藜杖归休罢。但囊中、尚乏买山钱，从天借。衮衮诸公，看朱紫、白头随驾。尽让与、蝇头蜗角，冷杯残炙。夫子漫劳冉有仆，小人请学樊迟稼。向深山、好作古田家，羲皇话。松菊径，瓜藤架。麋鹿柴，鱼虾汊。且醉吟高卧，及时闲暇。稚子浪寻青草斗，老夫合受黄鹂骂。倘城中、有客访吾来，关门谢。天朗风和，是昔日、兰亭春社。恨不见、一时名士，乌衣王谢。光禄文章曲水宴，子山马槊华林射。到吾徒、意气向谁人，都休罢。四海事，归耕稼。五岳志，销婚嫁。但短衣长铗，栖迟傅舍。醉去行歌城阙上，醒来坐啸墙篱下。听大江、滚滚客心悲，流日夜。对酒当歌，君休说、麒麟图画。行乐耳、柳枝竹叶，风亭月榭。满目山川汾水雁，半头霜雪燕台马。问何如、变姓隐吴门，吹箫者。兰亭褉，香山社。桐江钓，华林射。更平章花案，秤量诗价。作史漫嗤牛马走，咏怀却喜渔樵话。看孟广、把盏与眉齐，皋桥下。梅雨廉纤，问昨夜、小池微涨。漫一笑、征衫乍脱，故园无恙。翠箨移来石径侧，黄鹂啼到桐阴上。更村村、烟火起农歌，田家饷。报有客，扁舟漾。看满座，兰亭唱。喜酒徒相对，欲倾家酿。却暑但挥蝉雀扇，登高请进蒲桃杖。向西山、指点夏云生，多奇状。二十年来，叹世事、尘霾波涨。喜老友、跳归燕市，须眉无恙。皂帽幸辞辽海外，青衫还泣浔江上。问榜门、谁是脱骖人，千金饷。且上下，随流漾。予解和，公能唱。须浇开磈垒，洞庭春酿。屈指明年将半百，看云取次从藜杖。又何老、呵壁续离骚，笺天状。才子仙人，坐春水、泖湖新涨。从此去、黄河千里，布帆无恙。玉殿传胪原日下，金门待诏还天上。料至尊、早办大官厨，为卿饷。斜日下，雕旗漾。芳草路，骊歌唱。送关山牙棨，一樽清酿。使客自骑沙苑马，野人独倚柴门杖。倘诸公、闻讯仆何如，穷愁状。太息丁生，出塞去、雪堆沙涨。谢弋者、辽东归鹤，令威无恙。浪迹偶来皋庑下，端忧却据胡床上。正提壶、卢橘满林黄，堪分饷。端午后，蒲葵漾。麦秋至，蝼蛄唱。君奚为高卧，欲逃村酿。游子渡江不用楫，健儿跃马宁须杖。剧何堪、新妇闭帷中，婆娑状。我发芜城，趁竞渡、一江风涨。为寄语、池塘春草，阿连无恙。白舫已乘东冶下，青骢尚跃西泠上。问钱塘、可接广陵潮，双鱼饷。采莲棹，湖心漾。折柳曲，桥头唱。办十千兑酒，余杭新酿。王子正招缑岭鹤，孙登也策苏门杖。待归来、赠我两峰图，空漾状。北望卢龙，痛精卫、魂填溟涨。何幸得、南楼老子，下官无恙。千里相思风雨夕，十年重过江湖上。笑故人、只有一杯莼，为君饷。飞蝶梦，游丝漾。骑马地，朝鸡唱。算半生白发，星星愁酿。笠泽烟波宜载酒，泰山日观聊携杖。再休提、宋玉赋秋风，悲哉状。积雨东篱，雷隐隐、水云时涨。休夏好、绳床药臼，消磨微恙。读史喜观秦楚际，咏怀高话羲皇上。笑饥来、驱我走天涯，无人饷。愁何许，悬旌漾。悲未已，吹篪唱。怪众人皆醉，覆杯沉酿。堪破黄梁道士枕，打开白业瞿◇杖。咄何来、修竹弹甘蔗，纷投状。何物文心，笔阵老、墨池飞涨。贾馀勇、吟成八咏，撚髭无恙。公子七哀传邺下，大夫九辨赓江上。惊从而和者曲弥高，三缣饷。倒词峡，真潢漾。短歌阕，长歌唱。只江郎才尽，渴求杯酿。我倦欲投斑竹管，公豪任夺青藜杖。问红笺、填得许多愁，难于状。乘兴而来，冒雨过、徵君之宅。相对者、诗家三老，酒徒八伯。秉烛夜游行乐耳，一生能着千双屐。看胜为可喜败欣然，如予弈。痛饮也，肠千石。剧谈也，唇三尺。算樽前只少，红儿催拍。便唱鹧鸪休听好，坐中半老江南客。问阮公、醉后眼如何，全飞白。问客何来，自闽海、薄游吴苑。忽举目、天涯烽火，故乡中断。泽国江山惊战鼓，秋风零雨飞宾雁。正登楼、作赋楚天高，愁王粲。十月节，寒花绽。千人石，清樽宴。喜今朝初度，亲朋相见。回首紫薇旧梦杳，放怀白发馀生健。但摩挲，毛颖老中书，加餐饭。日日愁生，赖有此、枕中之夜。我梦见、大千境界，无非假者。花月春江堪舞蝶，烟波瀚海能骑马。尽神游、万里姿逍遥，阆风野。邯郸道，何潇洒。阳台下，何妖冶。但逢场作戏，机心都化。乌有先生相对好，亡何乡里归休罢。奈一声、鸡唱又天明，愁来也。
满江红·春闺
作者：尤侗
朝代：清
体裁：词

玉懒香颓，支瘦腕、行行立立。颇藜枕、鹧鸪屏外，衬花茵席。行雨梦飞巫峡上，随风笑踏江南陌。恨高楼、故故恼人眠，吹长笛。揽衣起，斜阳侧。临宝镜，修山额。沾芙蓉粉汗，倩郎温拭。罗带小开锦翡翠，云鬟斜插金鸂鶒。倚香奁、一晌晚妆成，西窗黑。
点绛唇 其一 绿荫
作者：尤侗
朝代：清
体裁：词

梦破帘开，隔墙谡谡风声乱。徘徊池畔。绿影浮波面。闭鸟藏花，收拾春光暗。遮不遍。新愁一段。缭绕天涯散。
点绛唇 其三 秋海棠
作者：尤侗
朝代：清
体裁：词

空谷佳人，淡红衫子天然艳。风清露浅。脉脉凝啼眼。恰似伤秋，倚徙湖山遍。怜谁伴。重帘不捲。有个人肠断。
点绛唇 其二 杨花
作者：尤侗
朝代：清
体裁：词

新绿排衙。问伊何事轻妆卸。夭斜顽耍。惹得黄鹂骂。无主东风，来去随他罢。怜今夜。落红偷嫁。同宿雕栏下。
点绛唇 其四 玉簪花
作者：尤侗
朝代：清
体裁：词

梦草凄凉，汉宫遗下搔头玉。淡妆素束。一顾倾红绿。清露晨流，仿佛香盈掬。娱幽独。广寒留宿。疑舞霓裳曲。
点绛唇·绿荫
作者：尤侗
朝代：清

梦破帘开，隔墙谡谡风声乱。徘徊池畔。绿影浮波面。闭鸟藏花，收拾春光暗。遮不遍。新愁一段。缭绕天涯散。新绿排衙。问伊何事轻妆卸。夭斜顽耍。惹得黄鹂骂。无主东风，来去随他罢。怜今夜。落红偷嫁。同宿雕栏下。空谷佳人，淡红衫子天然艳。风清露浅。脉脉凝啼眼。恰似伤秋，倚徙湖山遍。怜谁伴。重帘不捲。有个人肠断。梦草凄凉，汉宫遗下搔头玉。淡妆素束。一顾倾红绿。清露晨流，仿佛香盈掬。娱幽独。广寒留宿。疑舞霓裳曲。
烛影摇红 其一 寿吴冰仙夫人
作者：尤侗
朝代：清
体裁：词

甲帐琼台，彩鸾初嫁年华妙。红窗窈窕日无愁，但见嫣然笑。笑尽珠围翠绕。谁解受、笔封墨诰。画帘乍捲，香篆微闻，湘纨淡扫。金石摩挲，青编粉印看新稿。酒阑灯灺忆当年，梦破巫山晓。应是胡麻饭饱。映桃花、风姿不老。拼试轻鞭，几时搔背，麻姑乌爪。
烛影摇红 其二 题女士张采于衡栖集和来韵
作者：尤侗
朝代：清
体裁：词

地老天荒，悲歌不独江淹恨。小庭风絮也关愁，林下重题韫。应付莺花管领。好看承、车香障锦。胡然空谷，翠袖天寒，衡门栖隐。绣户燃脂，彤奁占尽妆台韵。断肠哀怨为谁吟，宛转萦方寸。欲倩萧郎寄问。早消除、风凄月闷。试拈湘管，爱劈鸾笺，叠成方胜。
烛影摇红·寿吴冰仙夫人
作者：尤侗
朝代：清

甲帐琼台，彩鸾初嫁年华妙。红窗窈窕日无愁，但见嫣然笑。笑尽珠围翠绕。谁解受、笔封墨诰。画帘乍捲，香篆微闻，湘纨淡扫。金石摩挲，青编粉印看新稿。酒阑灯灺忆当年，梦破巫山晓。应是胡麻饭饱。映桃花、风姿不老。拼试轻鞭，几时搔背，麻姑乌爪。地老天荒，悲歌不独江淹恨。小庭风絮也关愁，林下重题韫。应付莺花管领。好看承、车香障锦。胡然空谷，翠袖天寒，衡门栖隐。绣户燃脂，彤奁占尽妆台韵。断肠哀怨为谁吟，宛转萦方寸。欲倩萧郎寄问。早消除、风凄月闷。试拈湘管，爱劈鸾笺，叠成方胜。
煮粥行
作者：尤侗
朝代：清
体裁：古风

去年散米数千人，今年煮粥才数百。去年领米有完衣，今年啜粥见皮骨。去年人壮今年老，去年人众今年少。爷娘饿死葬荒郊，妻儿卖去辽阳道。小人原有数亩田，前年尽被豪强圈。身与庄头为客作，里长尚索人丁钱。庄头水涝家亦苦，驱逐佣工出门户。今朝有粥且充饥，那得年年靠官府！商量欲向异方投，携男抱女充车牛。纵然跋步经千里，恐是逃人不肯收。
独夜
作者：尤侗
朝代：清
体裁：古风

忧来畏白日，颇喜夜气深。空梁漏明月，桐风翻秋衾。静然无所思，思起弹玉琴。不弹琴中曲，独弹琴中心。鸣蛩皆有意，能写空山音。仰观天宇旷，星斗光萧森。苍烟所聚处，下有阆风岑。我欲往从之，精神远追寻。相忘澹如此，谁知世古今。但恐梦中去，愁境横来侵。
玉楼春 其一 为黄大宗悼亡郭少君
作者：尤侗
朝代：清
体裁：词

柔肠最怕伤心赋。听说埋香泪便堕。红颜惯是误青春，断送桃花一夜雨。飞琼携手瑶台路。应驾钿车游戏去。可堪抛向玉钩斜，梦散彩云无觅处。
玉楼春 其二 为黄大宗悼亡郭少君
作者：尤侗
朝代：清
体裁：词

落花急似三更漏。弱质盈盈才十九。杜鹃哭杀少年坟，小字彤碑碧血绣。萧郎梦断蘼芜后。宝镜鸳鸯难再偶。可怜薄命玉容人，值得挽歌三十首。
玉楼春·为黄大宗悼亡郭少君
作者：尤侗
朝代：清

柔肠最怕伤心赋。听说埋香泪便堕。红颜惯是误青春，断送桃花一夜雨。飞琼携手瑶台路。应驾钿车游戏去。可堪抛向玉钩斜，梦散彩云无觅处。落花急似三更漏。弱质盈盈才十九。杜鹃哭杀少年坟，小字彤碑碧血绣。萧郎梦断蘼芜后。宝镜鸳鸯难再偶。可怜薄命玉容人，值得挽歌三十首。
玉蝴蝶 其一 雪窗忆卿谋
作者：尤侗
朝代：清
体裁：词

淅淅萧萧瑟瑟，疏疏密密，整整斜斜。算有三分墙角，数点窗纱。响茅檐、风敲断竹，迷野渡、月上平沙。浪相誇。瑶林琼树，种玉人家。嗟嗟。闭门高卧，羔儿无分，且吃团茶。翘首天涯，空吟冰柱忆刘叉。盼书邮、浮沉征雁，寻驿使、冷落梅花。问君家。剡溪不远，可泛星槎。
玉蝴蝶 其二 贺高二亮纳姬湖州
作者：尤侗
朝代：清
体裁：词

应是三生杜牧，深红浅绿，再接花枝。正好珠珰佩解，金雀鬟垂。定情诗、早怜碧玉，小名录、恰比红儿。尽绸缪，描残翠管，写尽乌丝。相宜。绿衣方小，青衫未老，绛缕初飞。顾曲郎君，记歌娘子按新词。学秦筝、争传妾解，偷吴语、未许欢知。画中人，五湖一叶，载到西施。
玉蝴蝶·雪窗忆卿谋
作者：尤侗
朝代：清

淅淅萧萧瑟瑟，疏疏密密，整整斜斜。算有三分墙角，数点窗纱。响茅檐、风敲断竹，迷野渡、月上平沙。浪相誇。瑶林琼树，种玉人家。嗟嗟。闭门高卧，羔儿无分，且吃团茶。翘首天涯，空吟冰柱忆刘叉。盼书邮、浮沉征雁，寻驿使、冷落梅花。问君家。剡溪不远，可泛星槎。应是三生杜牧，深红浅绿，再接花枝。正好珠珰佩解，金雀鬟垂。定情诗、早怜碧玉，小名录、恰比红儿。尽绸缪，描残翠管，写尽乌丝。相宜。绿衣方小，青衫未老，绛缕初飞。顾曲郎君，记歌娘子按新词。学秦筝、争传妾解，偷吴语、未许欢知。画中人，五湖一叶，载到西施。
王先生
作者：尤侗
朝代：清
体裁：古风

太皇太后女尧舜，宫嫔加刃诛王振。不见高皇竖铁牌，内宫不许干朝政？振乎毁牌太纵横，天子亦呼王先生。先生一开口，天子下殿走。蒙尘事可哀，夺门名亦丑。横尸百万谁首戎，天子犹念先生功。诏取沈香雕小像，巍峨寺额称旌忠。
瑞鹤仙·慈仁寺松
作者：尤侗
朝代：清
体裁：词

岁寒寻老友。只萧寺乔松，交情耐久。吾衰甚矣惫。故人喜相见，支离群叟。春风桃柳。满长安、红争绿斗。让髯公、沐雨梳霜，到底青青依旧。安否。九逵哄处，五市开时，货财辐凑。衣冠奔走。洒斯辱，浇杯酒。劝怒涛休吼，晨钟暮鼓，且共佛灯厮守。更呼来、鹤唳长空，一天星斗。
生日志感
作者：尤侗
朝代：清
体裁：七言律诗

半百年过意不如，看云藜仗倚荒庐。平生最拙惟谋食，一事差强已废书。萧瑟江关哀庾信，飘摇风树泣皋鱼。何当燕市寻屠狗，洒酒荒天吊望诸。
由君山入黄山
作者：尤侗
朝代：清
体裁：七言律诗

君山行尽是黄山，山脊中分大石湾。帆影忽来千树里，江声若出万峰间。水云自起羁愁合，野鸟高飞客思闲。临去尚劳回首望，美人日暮绾湘鬟。
疏影·黄梅花
作者：尤侗
朝代：清
体裁：词

花神戏法，向园林剪彩，点缀残腊。磐口玲珑，荷盖团圞，仿佛香生金鸭。前身本是江妃种，催妆早、先来一霎。恰阿娇、初染鹅黄，纤指栏边偷捻。耐尽霜偎雪压，爱自然幽雅，不近蜂蝶。我梦罗浮，错认佳人，赚得翠禽嘈杂。当年倚袖天寒日，插蝉鬓、夜藏犀合。到而今、携向纱窗，空有泪花凝蜡。
登天宇浮屠绝顶望海
作者：尤侗
朝代：清
体裁：七言律诗

兴至超然到上头，凭虚萧瑟见高秋。诸天冥冥人非想，大地茫茫我亦愁。俯听苍蝇喧万瓦，遥看白马走中流。海神未许探幽窟，倏忽风烟起蜃楼。
眼儿媚·画眉
作者：尤侗
朝代：清
体裁：词

水晶帘下看梳头。宛转小眉修。自然宫样，远山欲笑，新月如钩。绛仙何用供螺黛，淡扫恰风流。张郎多事，横添一笔，带出闲愁。
石州慢·和高季迪韵
作者：尤侗
朝代：清
体裁：词

花信频催，二十四番，雨飘风洒。多情最是风流，杨柳瘦腰一把。树犹如此，何况人倚阑干，游丝和梦愁牵惹。泪断锦回文，借乌丝重写。姚冶。玉人应在，燕子楼中，湘帘垂下。记得青鬟，微笑红牙轻打。而今寂寞，空想院落秋千，几时再驻墙头马。蓦听杜鹃啼，道东君归也。
祝英台近·忆别用稼轩晚春韵
作者：尤侗
朝代：清
体裁：词

玉炉残，银烛暗，画楫维南浦。黯淡东风，早洒泪痕雨。恼他顺水船儿，几株杨柳，甚力把、征帆拴住。空相觑。欲将心事叮咛，题多总难数。独夜思量，记起枕边语。算来万种春愁，妾担不起，分一半、与郎随去。
秋怀
作者：尤侗
朝代：清

独倚西楼第一栏，秋风吹绽葛衣寒。青山几点叶初落，白雁数声星欲残。镫火草虫人叹息，池塘夜雨梦阑珊。眼前何限难平事，看了吴钩不敢弹。一井青山下晚汀，萧萧蒲柳望秋零。十三楼上人吹笛，五丈原前夜落星。渔棹绕残深浅渡，雁行排过短长亭。闲来行乐无余事，删得茶经又酒经。
秋怀·其一
作者：尤侗
朝代：清
体裁：七言律诗

独倚西楼第一栏，秋风吹绽葛衣寒。青山几点叶初落，白雁数声星欲残。镫火草虫人叹息，池塘夜雨梦阑珊。眼前何限难平事，看了吴钩不敢弹。
秋怀·其二
作者：尤侗
朝代：清
体裁：七言律诗

一井青山下晚汀，萧萧蒲柳望秋零。十三楼上人吹笛，五丈原前夜落星。渔棹绕残深浅渡，雁行排过短长亭。闲来行乐无余事，删得茶经又酒经。
绮罗香·咏香
作者：尤侗
朝代：清
体裁：词

髻鬌初梳，诨褠乍脱，文几鹊炉先置。银叶如钱，半晌篆烟才度。绕纱橱、为雨为云，罩绣阁、非花非雾。更怜他、入袖穿裳，徐徐引到销魂处。玉人体自生香，借三分迷迭，助成佳趣。心字装成，还向月中微步。谶好事、喜结双丝，诉幽情、私添一炷。付钿盒、小玉珍藏，莫放郎偷去。
胡蓝狱
作者：尤侗
朝代：清
体裁：古风

去年杀韩信，今年醢彭越。徐常幸前死，诸公宁望活？丞相戮，将军诛，觖望恣肆固有迹，坐以谋反疑有无，罪止及身或收孥。杀胡党，杀蓝党，数十万人保无枉，文武军民打一网。一斗粟，一座城，一条龙，一连鹰，革左塌回何纷纷，得非此辈之冤魂！
胡蓝狱
作者：尤侗
朝代：清
体裁：诗

去年杀韩信，今年醢彭越；徐常幸前死，诸公宁望活？丞相戮，将军诛，觖望恣肆固有迹，坐以谋反疑有无，罪止及身或收孥。杀胡党，杀蓝党，万十万人保无枉？文武军民打一网。一斗粟，一座城，一条龙，一连鹰，革左塌何纷纷，得非此辈之冤魂！
臣夫表
作者：尤侗
朝代：清
体裁：古风

臣夫在狱十六年，家有老亲八十九。臣妻置妾未相见，旅舍凄凉誓同守。欲归则弃夫，欲留则违舅。弃夫断饘粥，违舅阙箕帚。臣愿代系狱，放夫暂回首。生当还囹圄，死得瘗陇亩。此疏不忍读，读之血盈斗。弥留始解网，覆盆既已久。呜呼！夫忠臣，妻烈妇，可与苏张三不朽。
至建宁送朱素书往汀州
作者：尤侗
朝代：清
体裁：七言律诗

细雨钱塘共放舟，残镫浊酒几淹留。日扶短竹穿危岭，夜拥寒衾枕急流。山鬼路深花窈窕，土人语杂鸟钩辀。送君更上临汀去，春水平添万里愁。
舟中连雨
作者：尤侗
朝代：清
体裁：五言律诗

漏天何日了，高卧尺篷孤。但听水呜咽，不知山有无。春心黏柳絮，客梦冷菰蒲。却羡溪边叟，纶竿入画图。
花犯·西山晴雪
作者：尤侗
朝代：清
体裁：词

遍皇州玉龙纷舞，千门六花绕。燕台高眺，见一点西山，装作琼岛。翠微低处斜阳照。朔风飘不了。掩映着、瑶林琪树，烟中飞白鸟。我来蓟丘，笑行囊空馀几两屐，卧游难到。灞桥畔，趁不上、剡溪一棹。翻追忆、故园雪夜，万峰里、梅花消息早。只好倩、小楼铁笛，吹霜天角晓。
苏幕遮 其一 塞上
作者：尤侗
朝代：清
体裁：词

朔云寒，边月苦。觱栗西风，吹乱黄沙舞。夜半雪深三尺许。毡帐驼峰，倒载琵琶女。打围来，圈地去。银管炊烟，茶煮乌羊乳。蛮府将军穷塞主。匹马随他，看射南山虎。
苏幕遮 其三 行旅用范希文韵
作者：尤侗
朝代：清
体裁：词

雪花天，泥滑地。漠漠同云，压破山头翠。山接平芜田接水。望断村烟，只在青天外。五更愁，千里思。茅舍孤灯，草草留人睡。放着枕头没处倚。角角鸡声，啼出思乡泪。
苏幕遮 其二 塞上
作者：尤侗
朝代：清
体裁：词

塞垣长，寒信早。画角呜呜，吹破霜天晓。一阵哀鸿残月小。梦绕南云，泪湿征衫老。拄青山，吟白草。燕雀排衙，公事弹琴了。又报黄旗前队到。手板匆匆，走马辽西道。
苏幕遮 其四 徐石兄卜居徐庄
作者：尤侗
朝代：清
体裁：词

郑公乡，梅尉市。安石墩头，王谢争端起。谁似南州徐孺子。天付吾庐，预注高人里。十三经，廿一史。架屋堆床，啸咏乌皮几。竹舍茅庐何陋尔。君子居之，即是名山水。
苏幕遮·塞上
作者：尤侗
朝代：清

朔云寒，边月苦。觱栗西风，吹乱黄沙舞。夜半雪深三尺许。毡帐驼峰，倒载琵琶女。打围来，圈地去。银管炊烟，茶煮乌羊乳。蛮府将军穷塞主。匹马随他，看射南山虎。塞垣长，寒信早。画角呜呜，吹破霜天晓。一阵哀鸿残月小。梦绕南云，泪湿征衫老。拄青山，吟白草。燕雀排衙，公事弹琴了。又报黄旗前队到。手板匆匆，走马辽西道。雪花天，泥滑地。漠漠同云，压破山头翠。山接平芜田接水。望断村烟，只在青天外。五更愁，千里思。茅舍孤灯，草草留人睡。放着枕头没处倚。角角鸡声，啼出思乡泪。郑公乡，梅尉市。安石墩头，王谢争端起。谁似南州徐孺子。天付吾庐，预注高人里。十三经，廿一史。架屋堆床，啸咏乌皮几。竹舍茅庐何陋尔。君子居之，即是名山水。
菩萨蛮 其三 听雨
作者：尤侗
朝代：清
体裁：词

雨声碎滴琅玕竹，风声轻戛珊瑚玉。月影又模糊，和烟上鹧鸪。湿萤游古屋，蟋蟀悲秋菊。罗帐蕙香残，幽人晓梦寒。
菩萨蛮 其二十 丁巳九月病中有感八首
作者：尤侗
朝代：清
体裁：词

平生脱手千金剑，衣鹑马狗今谁盼。负负复何言，饥来难叩门。白衣应送酒，凝望终无有。不见夜飞蝉，山妻剧可怜。
菩萨蛮 其二十一 丁巳九月病中有感八首
作者：尤侗
朝代：清
体裁：词

关山戎马惊鼙鼓，军书百道征徭苦。风急雁哀叫，荒田寸草无。千家闻野哭，鬼火逃亡屋。叹息返柴庐，当门立吏胥。
菩萨蛮 其二十七 佳人集曲名
作者：尤侗
朝代：清
体裁：词

步摇颗颗珠环小，裙拖滴滴金泥巧。早起傍妆台，笑兜红绣鞋。名香罗带染，碧玉钩帘捲。度曲喜双声，呼郎并合笙。
菩萨蛮 其二十三 丁巳九月病中有感八首
作者：尤侗
朝代：清
体裁：词

白云冉冉苍梧下，晓猿夜鹤依茅舍。此地岂蓬壶，梦游疑有无。一生几两屐，愿作山中客。只乏买山钱，桃源不在天。
菩萨蛮 其二十二 丁巳九月病中有感八首
作者：尤侗
朝代：清
体裁：词

短衣匹马卢龙道，冰霜千里催人老。白发影婆娑，秋风鬼病多。苦寒还苦热，飞梦惊明灭。何物返魂丹，空囊无一钱。
菩萨蛮 其十七 丁巳九月病中有感八首
作者：尤侗
朝代：清
体裁：词

曲江芳草年年碧，郎君骑马胭脂色。白首苦低垂，花间扶杖归。逢场曾作戏，乔扮参军势。浓笑写官衔，排行无二三。
菩萨蛮 其十二 午日
作者：尤侗
朝代：清

彩线斜袅金跳脱，篆符戏绾同心结。酌酒劝檀郎，蒲花衬口香。兰汤初罢浴，窗外调雊？。刚抹守宫斑，明朝点点残。
菩萨蛮 其十二 午日
作者：尤侗
朝代：清
体裁：词

彩线斜袅金跳脱，篆符戏绾同心结。酌酒劝檀郎，蒲花衬口香。兰汤初罢浴，窗外调雊�。刚抹守宫斑，明朝点点残。
菩萨蛮 其十二 午日
作者：尤侗
朝代：清

彩线斜袅金跳脱，篆符戏绾同心结。酌酒劝檀郎，蒲花衬口香。兰汤初罢浴，窗外调雊𨿜。刚抹守宫斑，明朝点点残。
菩萨蛮 其十五 月夜
作者：尤侗
朝代：清
体裁：词

远山新吐蛾眉月，半钩飞入梧桐叶。刚得照妆台，昵人脱燕钗。风吹裙带急，花下凭肩立。细数旧时欢，低头屈指尖。
菩萨蛮 其十六 冬闺
作者：尤侗
朝代：清
体裁：词

翠钿尽卸香云绿，红衫松扣纤纤玉。旖旎揭罗帷，移灯匿笑时。闭门霜月去，不减春宵味。炉火酿馀烟，氤氲初睡还。
菩萨蛮 夏闺二首 其十三
作者：尤侗
朝代：清
体裁：词

一阶芳草茸茸绿，乱飞蛱蝶无人扑。欲摘小蔷薇，嫌他棘刺衣。昼长停绣谱，私共双鬟语。心怯越梅酸，只将纤手抟。
菩萨蛮 夏闺二首 其十四
作者：尤侗
朝代：清
体裁：词

锦葵花底弹棋坐，一帘明月留人卧。粉汗湿红襕，倩郎摇素纨。云鬟胡乱挽，罗帐金钩捲。笑掷竹夫人，无端一面嗔。
菩萨蛮 扬州怀古二首 其二十五
作者：尤侗
朝代：清
体裁：词

阿嫲曾梦江都好，迷楼一炬空荒草。何处教吹箫，凄凉廿四桥。西风吹客舍，落叶隋堤下。谁唱望江南，惟闻昔昔盐。
菩萨蛮 无题八首 其七
作者：尤侗
朝代：清
体裁：词

花台日暮莺辞去，暖风吹散胭脂雨。春困晚梳头，珠帘不上钩。乱红随地扫，又见宜男草。半醉倚残妆，花间待阮郎。
菩萨蛮 无题八首 其五
作者：尤侗
朝代：清
体裁：词

乌衣双燕穿帘舞，衔花故坠金钗股。陌上柳丝飞，锦屏人未归。小窗沉昼闭，山枕留香睡。春梦杳如烟，知他向那边。
菩萨蛮 无题八首 其四
作者：尤侗
朝代：清
体裁：词

画帘捲断珊瑚索，绣床小梦随风落。残月杏花堤，晓莺恰恰啼。美人和笑立，露叶牵衣湿。待得侍儿来，妆奁一半开。
菩萨蛮 春愁二首 其一
作者：尤侗
朝代：清
体裁：词

鹦哥啄碎花须落，晓风低弄秋千索。刚上一重楼，青山又送愁。几番寒食雨，柳絮依人舞。春梦晚归家，小池闻暮蛙。
菩萨蛮 秋思回文二首 其二十九
作者：尤侗
朝代：清
体裁：词

一声啼雁铺沙白，白沙铺雁啼声一。孤枕夜凉初，初凉夜枕孤。捣砧和梦悄，悄梦和砧捣。愁客望高楼，楼高望客愁。
菩萨蛮 秋思回文二首 其二十八
作者：尤侗
朝代：清
体裁：词

冷霜凝月摇空影，影空摇月凝霜冷。花落晚窗纱，纱窗晚落花。断肠人字雁，雁字人肠断。啼梦晓风西，西风晓梦啼。
菩萨蛮·为陆次云题万年冰，
作者：尤侗
朝代：清
体裁：词

几时海上凌波去。碧云宫里偷冰柱。携向玉台中。光争琥珀红。长安多热客。把玩清心骨。若问是何名。多年一老兵。
菩萨蛮·其九
作者：尤侗
朝代：清
体裁：词

香兰笑向银屏吐，小蛮起作回风舞。日静绿纱空，美人春梦中。箫声吹月白，柳带笼烟碧。芳草满江南，相思一夜深。
菩萨蛮·其二
作者：尤侗
朝代：清
体裁：词

春风婀娜飘帘幕，玉钩踏破花阴薄。绿柳旧长堤，王孙骄马嘶。误听新燕语，倚遍栏杆午。权把泪痕收，东君不解愁。
菩萨蛮·其二十六
作者：尤侗
朝代：清
体裁：词

青楼小杜扬州梦，纱灯万点觥船弄。书记纵才高，怜才思太牢。途穷悲逆旅，一饭今谁主。翠袖薄寒时，却吟老杜诗。
菩萨蛮·其二十四
作者：尤侗
朝代：清
体裁：词

著书自苦徒为尔，千秋万岁谁传此。前后两茫茫，三生人断肠。黄金空铸错，彩线难缝络。何处度余年，除非离恨天。
菩萨蛮·其八
作者：尤侗
朝代：清
体裁：词

梨花带雨飘香雪，乱蛙啼出西窗月。庭砌绿阴浓，罗衣惹暮风。画梁新燕乳，宿梦呢喃语。唤我掩湘帘，夜深清露寒。
菩萨蛮·其六
作者：尤侗
朝代：清
体裁：词

竹鸠唤起斜阳梦，杨花倒挂金泥凤。独自摘青梅，鞋弓印翠苔。罗衫薄不绾，衬得东风软。一捻小香脂，无端蜂蝶知。
菩萨蛮·其十
作者：尤侗
朝代：清
体裁：词

疏风细雨和春语，扁舟欲载花魂去。燕子不归家，盼他午日斜。落红一晌颤，界破残妆面。收拾护花铃，鹦哥报压惊。
菩萨蛮·其十一
作者：尤侗
朝代：清
体裁：词

马蹄踏遍天涯草，杜鹃啼破东风小。花落碧栏桥，翠楼红袖招。断香随路宿，懊恼枝头绿。春去不须留，担他一段愁。
菩萨蛮·其十九
作者：尤侗
朝代：清
体裁：词

少年悔读高唐赋，片云片雨无寻处。欲买美人图，吴宫香粉无。三山青鸟断，萼绿何时见。夜梦是耶非，玉钗金缕衣。
菩萨蛮·春愁二首
作者：尤侗
朝代：清
体裁：词

六宫闹扫芙蓉镜，君王偶爱飞蓬鬓。殿脚惜空同，昭阳天几重。江南春雨晚，红豆新歌满。流落杜秋娘，琵琶忆上皇。
菩萨蛮·春愁二首
作者：尤侗
朝代：清

鹦哥啄碎花须落，晓风低弄秋千索。刚上一重楼，青山又送愁。几番寒食雨，柳絮依人舞。春梦晚归家，小池闻暮蛙。春风婀娜飘帘幕，玉钩踏破花阴薄。绿柳旧长堤，王孙骄马嘶。误听新燕语，倚遍栏杆午。权把泪痕收，东君不解愁。雨声碎滴琅玕竹，风声轻戛珊瑚玉。月影又模糊，和烟上鹧鸪。湿萤游古屋，蟋蟀悲秋菊。罗帐蕙香残，幽人晓梦寒。画帘捲断珊瑚索，绣床小梦随风落。残月杏花堤，晓莺恰恰啼。美人和笑立，露叶牵衣湿。待得侍儿来，妆奁一半开。乌衣双燕穿帘舞，衔花故坠金钗股。陌上柳丝飞，锦屏人未归。小窗沉昼闭，山枕留香睡。春梦杳如烟，知他向那边。竹鸠唤起斜阳梦，杨花倒挂金泥凤。独自摘青梅，鞋弓印翠苔。罗衫薄不绾，衬得东风软。一捻小香脂，无端蜂蝶知。花台日暮莺辞去，暖风吹散胭脂雨。春困晚梳头，珠帘不上钩。乱红随地扫，又见宜男草。半醉倚残妆，花间待阮郎。梨花带雨飘香雪，乱蛙啼出西窗月。庭砌绿阴浓，罗衣惹暮风。画梁新燕乳，宿梦呢喃语。唤我掩湘帘，夜深清露寒。香兰笑向银屏吐，小蛮起作回风舞。日静绿纱空，美人春梦中。箫声吹月白，柳带笼烟碧。芳草满江南，相思一夜深。疏风细雨和春语，扁舟欲载花魂去。燕子不归家，盼他午日斜。落红一晌颤，界破残妆面。收拾护花铃，鹦哥报压惊。马蹄踏遍天涯草，杜鹃啼破东风小。花落碧栏桥，翠楼红袖招。断香随路宿，懊恼枝头绿。春去不须留，担他一段愁。彩线斜袅金跳脱，篆符戏绾同心结。酌酒劝檀郎，蒲花衬口香。兰汤初罢浴，窗外调雊？。刚抹守宫斑，明朝点点残。一阶芳草茸茸绿，乱飞蛱蝶无人扑。欲摘小蔷薇，嫌他棘刺衣。昼长停绣谱，私共双鬟语。心怯越梅酸，只将纤手抟。锦葵花底弹棋坐，一帘明月留人卧。粉汗湿红襕，倩郎摇素纨。云鬟胡乱挽，罗帐金钩捲。笑掷竹夫人，无端一面嗔。远山新吐蛾眉月，半钩飞入梧桐叶。刚得照妆台，昵人脱燕钗。风吹裙带急，花下凭肩立。细数旧时欢，低头屈指尖。翠钿尽卸香云绿，红衫松扣纤纤玉。旖旎揭罗帷，移灯匿笑时。闭门霜月去，不减春宵味。炉火酿馀烟，氤氲初睡还。曲江芳草年年碧，郎君骑马胭脂色。白首苦低垂，花间扶杖归。逢场曾作戏，乔扮参军势。浓笑写官衔，排行无二三。六宫闹扫芙蓉镜，君王偶爱飞蓬鬓。殿脚惜空同，昭阳天几重。江南春雨晚，红豆新歌满。流落杜秋娘，琵琶忆上皇。少年悔读高唐赋，片云片雨无寻处。欲买美人图，吴宫香粉无。三山青鸟断，萼绿何时见。夜梦是耶非，玉钗金缕衣。平生脱手千金剑，衣鹑马狗今谁盼。负负复何言，饥来难叩门。白衣应送酒，凝望终无有。不见夜飞蝉，山妻剧可怜。关山戎马惊鼙鼓，军书百道征徭苦。风急雁哀叫，荒田寸草无。千家闻野哭，鬼火逃亡屋。叹息返柴庐，当门立吏胥。短衣匹马卢龙道，冰霜千里催人老。白发影婆娑，秋风鬼病多。苦寒还苦热，飞梦惊明灭。何物返魂丹，空囊无一钱。白云冉冉苍梧下，晓猿夜鹤依茅舍。此地岂蓬壶，梦游疑有无。一生几两屐，愿作山中客。只乏买山钱，桃源不在天。著书自苦徒为尔，千秋万岁谁传此。前后两茫茫，三生人断肠。黄金空铸错，彩线难缝络。何处度余年，除非离恨天。阿嫲曾梦江都好，迷楼一炬空荒草。何处教吹箫，凄凉廿四桥。西风吹客舍，落叶隋堤下。谁唱望江南，惟闻昔昔盐。青楼小杜扬州梦，纱灯万点觥船弄。书记纵才高，怜才思太牢。途穷悲逆旅，一饭今谁主。翠袖薄寒时，却吟老杜诗。步摇颗颗珠环小，裙拖滴滴金泥巧。早起傍妆台，笑兜红绣鞋。名香罗带染，碧玉钩帘捲。度曲喜双声，呼郎并合笙。冷霜凝月摇空影，影空摇月凝霜冷。花落晚窗纱，纱窗晚落花。断肠人字雁，雁字人肠断。啼梦晓风西，西风晓梦啼。一声啼雁铺沙白，白沙铺雁啼声一。孤枕夜凉初，初凉夜枕孤。捣砧和梦悄，悄梦和砧捣。愁客望高楼，楼高望客愁。
蓟州小病
作者：尤侗
朝代：清
体裁：五言律诗

及予回马首，犹尔滞渔阳。一病家千里，孤灯泪万行。道途横枳棘，天地日冰霜。苦忆柴门卧，山妻检药囊。
蓦山溪·夏兴
作者：尤侗
朝代：清
体裁：词

登楼极目，又见斜阳下。远近两三峰，一点点、翠眉如画。莺簧蝉鼓，杨柳舞轻风，人闲暇。天潇洒。惆怅如何夜。白衣苍狗，阅尽云真假。今古总悠悠，叹举世、尘埃野马。青天难问，搔首且归来，沉醉也。高眠罢。月上葡萄架。
虞美人 其一 怜病
作者：尤侗
朝代：清
体裁：词

病魔才别书帷去。又借香奁住。恹恹瘦骨怯春纱。犹向药烟影里问残花。晓来强起妆台立。揽镜愁眉窄。侍儿且罢掠云鬟。恐怕春风多厉不胜寒。
虞美人 其三 石榴花
作者：尤侗
朝代：清
体裁：词

李家妹子陶家姊。甘逐封姨死。石家房老剩翾风。好把小名醋醋换红红。艳妆底事心如火。生日逢重午。萧郎笑插玉人头。问道留侬侬去若为留。
虞美人 其二 虞美人花
作者：尤侗
朝代：清
体裁：词

重华昔向苍梧死。羽亦重瞳子。至今舞草号虞兮。可似黄陵斑竹泣湘妃。君王莫恨江东小。暖日花光好。开时常对杜鹃红。一样暗伤亡国月明中。
虞美人 其四 思归
作者：尤侗
朝代：清
体裁：词

官街听彻三更鼓。缩脚寒衾苦。无眠终夜眼常开。那得巫山湘水梦魂来。隔江望断家乡路。小雪冬垂暮。扁舟归去未嫌迟。正是纸窗炉火芋香时。
虞美人·怜病
作者：尤侗
朝代：清

病魔才别书帷去。又借香奁住。恹恹瘦骨怯春纱。犹向药烟影里问残花。晓来强起妆台立。揽镜愁眉窄。侍儿且罢掠云鬟。恐怕春风多厉不胜寒。重华昔向苍梧死。羽亦重瞳子。至今舞草号虞兮。可似黄陵斑竹泣湘妃。君王莫恨江东小。暖日花光好。开时常对杜鹃红。一样暗伤亡国月明中。李家妹子陶家姊。甘逐封姨死。石家房老剩翾风。好把小名醋醋换红红。艳妆底事心如火。生日逢重午。萧郎笑插玉人头。问道留侬侬去若为留。官街听彻三更鼓。缩脚寒衾苦。无眠终夜眼常开。那得巫山湘水梦魂来。隔江望断家乡路。小雪冬垂暮。扁舟归去未嫌迟。正是纸窗炉火芋香时。
蝶恋花 其一 悲秋
作者：尤侗
朝代：清
体裁：词

秋气悲哉秋景肃。引出秋声，夜到西南哭。聚族新忧无计逐。踌躇独去逃深屋。枫自飘红榆自绿。蟋蟀莎鸡，争唱凉风曲。雁阵惊寒音断续。披衣起写相思牍。
蝶恋花 其三 吊返生香
作者：尤侗
朝代：清
体裁：词

彤管不随春梦度。留与人间，啼哭相思句。一本青编红泪注。离魂缩入香奁住。仿佛真真纸上语。为雨为云，飘渺无凭据。行到吴江枫落处。自携一叶归家去。
蝶恋花 其二 书闷
作者：尤侗
朝代：清
体裁：词

雨雨风风飘曲院。点点丁丁，滴碎柔肠断。听说阑珊春又半。无端惹起伤春怨。料峭轻寒犹拂面。况是啼鸠，日向愁人唤。司马青衫红泪溅。倚栏惆怅綦巾伴。
蝶恋花 其四 寒夜
作者：尤侗
朝代：清
体裁：词

铁作衾裯冰作枕。天意萧条，也学人情冷。薄酒三杯容易醒。辘轳万事心头滚。数尽铜壶玉漏永。茅舍荒鸡，啼断阳关引。泪点双眸开炯炯。纸窗浸破霜花影。
蝶恋花·悲秋
作者：尤侗
朝代：清

秋气悲哉秋景肃。引出秋声，夜到西南哭。聚族新忧无计逐。踌躇独去逃深屋。枫自飘红榆自绿。蟋蟀莎鸡，争唱凉风曲。雁阵惊寒音断续。披衣起写相思牍。雨雨风风飘曲院。点点丁丁，滴碎柔肠断。听说阑珊春又半。无端惹起伤春怨。料峭轻寒犹拂面。况是啼鸠，日向愁人唤。司马青衫红泪溅。倚栏惆怅綦巾伴。彤管不随春梦度。留与人间，啼哭相思句。一本青编红泪注。离魂缩入香奁住。仿佛真真纸上语。为雨为云，飘渺无凭据。行到吴江枫落处。自携一叶归家去。铁作衾裯冰作枕。天意萧条，也学人情冷。薄酒三杯容易醒。辘轳万事心头滚。数尽铜壶玉漏永。茅舍荒鸡，啼断阳关引。泪点双眸开炯炯。纸窗浸破霜花影。
行香子 其一 春暮
作者：尤侗
朝代：清
体裁：词

紫陌金车。绿浦兰槎。共追寻、大地芳华。三分春色，分与谁家。有一分山，一分水，一分花。雨打檐牙。月落窗纱。恨韶光、转盼天涯。小庭寂寞，底事争哗。是一声莺，一声燕，一声鸦。
行香子 其二 小园漫兴
作者：尤侗
朝代：清
体裁：词

一个敦丘。一个泥沟。小经营、水尾山头。烟霞旧管，草木新收。有杏花春，荷花夏，菊花秋。万里封侯。四海登楼。问何如、樵斧渔钩。主人高卧，有客来游。是酒刘伶，诗李白，梦庄周。
行香子·春暮
作者：尤侗
朝代：清

紫陌金车。绿浦兰槎。共追寻、大地芳华。三分春色，分与谁家。有一分山，一分水，一分花。雨打檐牙。月落窗纱。恨韶光、转盼天涯。小庭寂寞，底事争哗。是一声莺，一声燕，一声鸦。一个敦丘。一个泥沟。小经营、水尾山头。烟霞旧管，草木新收。有杏花春，荷花夏，菊花秋。万里封侯。四海登楼。问何如、樵斧渔钩。主人高卧，有客来游。是酒刘伶，诗李白，梦庄周。
西江月 其一 桂花
作者：尤侗
朝代：清
体裁：词

金母团成金粟，天妃散乱天花。王孙山里大排衙。不许兰称王者。分付吴刚休斫，偷香有个虾蟆。此身已坐广寒家。仰叫素娥飞下。
西江月 其七 鲞鹤
作者：尤侗
朝代：清
体裁：词

闻说枯鱼欲泣，何为化鹤来归。霓裳玉佩自清辉。入肆终惭形秽。北海已成速柘，南山几见高飞。鲲鹏变化是耶非。小作逍遥游戏。
西江月 其三 春恨
作者：尤侗
朝代：清
体裁：词

燕子不归绣户，画帘空锁斜阳。春风吹梦到池塘。芳草对人惆怅。杨柳挂愁百尺，杜鹃啼泪千行。晚来特地倚纱窗。为问落花无恙。
西江月 其九 芦笔
作者：尤侗
朝代：清
体裁：词

书带草生笔冢，墨池人在芦中。白头翁变黑头公。夜夜飞花入梦。画荻教成孺子，编蒲学近儒宗。雁行衔去向江东。写出锦书珍重。
西江月 其二 新嫁娘
作者：尤侗
朝代：清
体裁：词

月下云翘卸早，灯前罗帐眠迟。今宵犹是女孩儿。明日居然娘子。小婢偷翻翠被，新郎初试蛾眉。最怜妆罢见人时。尽道一声恭喜。
西江月 其八 蝉猴
作者：尤侗
朝代：清
体裁：词

齐女一朝怨死，王孙再世嬉游。三声哀叫断肠秋。却恨当年无口。跳掷不忧螳臂，沸羹早兆羊头。从来蝉冕拜通候。问是沐猴冠否。
西江月 其六 茄牛
作者：尤侗
朝代：清
体裁：词

小菜放于牧野，太牢起自田家。樊迟老圃大开衙。演出伯牛司马。入瓮莫愁觳觫，着鞭却喜丫叉。儿童牵线笑喧哗。唱道夕阳来下。
西江月 其十 橘灯
作者：尤侗
朝代：清
体裁：词

金颗千头火树，玉荷四照霜花。书生怀袖向窗纱。长伴红衣不夜。心事任教分剖，风光尚费周遮。美人对影暗嗟呀。决意为郎吹罢。
西江月 其十一 核桃船
作者：尤侗
朝代：清
体裁：词

种自玄都道士，载从渡口渔翁。小儿偷出碧云宫。顷刻帆樯飞动。芦苇似来江上，竹枝疑泛图中。桃根桃叶棹歌同。两桨春风吹送。
西江月 其十二 莲蓬人
作者：尤侗
朝代：清
体裁：词

妾比芙蓉解语，郎如碧藕多思。个人憔悴倒悬时。知道无心怜子。空洞此中无物，崛起犹昔孤支。乱头粗服貌如斯。未必六郎相似。
西江月 其四 自惊
作者：尤侗
朝代：清
体裁：词

意气纷纷斗蚁，功名恋恋游蜂。道人打彻五更钟。惊醒十年噩梦。心事半销秋雨，鬓丝难系春风。今来古往夕阳红。牛背笛声三弄。
西江月 梅村作物幻八诗颇极巧妙予谓其近于词为小调足之，茧虎 其五
作者：尤侗
朝代：清
体裁：词

五道蚕丛初辟，三盆虎圈俄修。采桑秦女自风流。翻学下车冯妇。浴罢恰如得子，缫成便可封侯。彩丝束缚挂钗头。傍向盘龙欲斗。
西江月·桂花
作者：尤侗
朝代：清

金母团成金粟，天妃散乱天花。王孙山里大排衙。不许兰称王者。分付吴刚休斫，偷香有个虾蟆。此身已坐广寒家。仰叫素娥飞下。月下云翘卸早，灯前罗帐眠迟。今宵犹是女孩儿。明日居然娘子。小婢偷翻翠被，新郎初试蛾眉。最怜妆罢见人时。尽道一声恭喜。燕子不归绣户，画帘空锁斜阳。春风吹梦到池塘。芳草对人惆怅。杨柳挂愁百尺，杜鹃啼泪千行。晚来特地倚纱窗。为问落花无恙。意气纷纷斗蚁，功名恋恋游蜂。道人打彻五更钟。惊醒十年噩梦。心事半销秋雨，鬓丝难系春风。今来古往夕阳红。牛背笛声三弄。五道蚕丛初辟，三盆虎圈俄修。采桑秦女自风流。翻学下车冯妇。浴罢恰如得子，缫成便可封侯。彩丝束缚挂钗头。傍向盘龙欲斗。小菜放于牧野，太牢起自田家。樊迟老圃大开衙。演出伯牛司马。入瓮莫愁觳觫，着鞭却喜丫叉。儿童牵线笑喧哗。唱道夕阳来下。闻说枯鱼欲泣，何为化鹤来归。霓裳玉佩自清辉。入肆终惭形秽。北海已成速柘，南山几见高飞。鲲鹏变化是耶非。小作逍遥游戏。齐女一朝怨死，王孙再世嬉游。三声哀叫断肠秋。却恨当年无口。跳掷不忧螳臂，沸羹早兆羊头。从来蝉冕拜通候。问是沐猴冠否。书带草生笔冢，墨池人在芦中。白头翁变黑头公。夜夜飞花入梦。画荻教成孺子，编蒲学近儒宗。雁行衔去向江东。写出锦书珍重。金颗千头火树，玉荷四照霜花。书生怀袖向窗纱。长伴红衣不夜。心事任教分剖，风光尚费周遮。美人对影暗嗟呀。决意为郎吹罢。种自玄都道士，载从渡口渔翁。小儿偷出碧云宫。顷刻帆樯飞动。芦苇似来江上，竹枝疑泛图中。桃根桃叶棹歌同。两桨春风吹送。妾比芙蓉解语，郎如碧藕多思。个人憔悴倒悬时。知道无心怜子。空洞此中无物，崛起犹昔孤支。乱头粗服貌如斯。未必六郎相似。
谒金门 其一 愁
作者：尤侗
朝代：清
体裁：词

奈何许。欲说近来愁绪。愁到依然无一语。罗衫几点雨。旧事子规催去。新恨鹧鸪留住。梦逐东风无歇处。飘零随柳絮。
谒金门 其三 代和韦庄
作者：尤侗
朝代：清
体裁：词

休相忆。红叶不传消息。燕锁雕梁路未识。旧巢难再觅。风捲杨花无力。浪打萍花无迹。永巷夜台同寂寂。土花凝血碧。
谒金门 其二 寒夜
作者：尤侗
朝代：清
体裁：词

人寂寂。一派暮愁天色。风剪轻寒落渐侧。纸窗吹半黑。正对孤灯萧瑟。又听孤鸿嘹呖。庭外黄花清露滴。泪痕依样湿。
谒金门 其四 题龚静照鹃红稿
作者：尤侗
朝代：清
体裁：词

鹃红稿。静照恰同清照。最是销魂新句好。回身将梦抱。叵耐氤氲颠倒。彩凤教随乌鸟。晓镜画眉添懊恼。红颜祈速老。
谒金门·愁
作者：尤侗
朝代：清

奈何许。欲说近来愁绪。愁到依然无一语。罗衫几点雨。旧事子规催去。新恨鹧鸪留住。梦逐东风无歇处。飘零随柳絮。人寂寂。一派暮愁天色。风剪轻寒落渐侧。纸窗吹半黑。正对孤灯萧瑟。又听孤鸿嘹呖。庭外黄花清露滴。泪痕依样湿。休相忆。红叶不传消息。燕锁雕梁路未识。旧巢难再觅。风捲杨花无力。浪打萍花无迹。永巷夜台同寂寂。土花凝血碧。鹃红稿。静照恰同清照。最是销魂新句好。回身将梦抱。叵耐氤氲颠倒。彩凤教随乌鸟。晓镜画眉添懊恼。红颜祈速老。
贺新郎 其一 塞上
作者：尤侗
朝代：清
体裁：词

天末卢龙道。看敷分、山崖耸峙，河流低绕。极望长城烟一抹，但见黄榆白草。又添得、孤鸿飘渺。寒月如霜沙似雪，想当年、有客伤心早。重画出，边愁稿。短衣自倚高楼啸。吊西风、一杯残酒，泪痕多少。漫说明妃出塞苦，不见玉关人老。更减尽、英雄怀抱。剩有琵琶浑不似，倩庐儿、弹出凉州调。公莫舞，乌啼了。
贺新郎 其七 七夕和韵
作者：尤侗
朝代：清
体裁：词

七七佳期矣。看迢迢、明河清浅，盈盈一水。别去一年来一度，毕竟欢娱能几。想牛女、相逢流涕。天上人间都不异，但有情、未免谁遣此。洒泪也，今宵雨。如侬只是鳏夫耳。望家乡、邈如天汉，暮云千里。三载断肠闺梦杳，添得玉楼思子。哭长史、终当情死。苦忆少年瓜果会，向凉阶、私语星光里。唤不醒，姮娥起。
贺新郎 其三 旅思
作者：尤侗
朝代：清
体裁：词

岁月能如许。问愁人、更经消得，几番羁旅。白发悲秋灯下咏，生受纸窗风雨。更添得、数声砧杵。敲破客心千寸碎，枉教人、梦断江南浦。雁叫也，又平楚。浇愁惟酒差堪语。忽伤心、此身饮罢，茫无归处。空自珠帘◇画烛，看尽清歌妙舞。但赢取、青衫泪苦。红袖殷勤休劝醉，奈鬓丝、禅榻闲眉妩。老去也，诉渔鼓。
贺新郎 其九 中秋再和
作者：尤侗
朝代：清
体裁：词

作客三年矣。到中秋、天门街上，月明如水。为问古时月尚在，照过今人有几。几欢笑、几人泣涕。明月原无圆缺恨，只人间、离合悲如此。一霎变，风和雨。我今为月徘徊耳。念家山、乱云遮断，美人千里。待挹酒浆倾北斗，吞尽兔儿桂子。更莫管、明生魄死。但得嫦娥相顾盼，放白头、醉舞霓裳里。听水调，歌头起。
贺新郎 其二 贺荔裳纳姬举子
作者：尤侗
朝代：清
体裁：词

宋玉高唐赋。更相逢、洛川绣枕，袁家新妇。碧杜红兰香不已，间以明珠翠羽。正解佩、吴宫春暮。蝶粉蜂黄都褪了，看雕梁、燕燕交交乳。衣带缓，低眉妩。梦中神女亲携付。宁馨儿、天上石麟，人间绣虎。才听啼声知大物，豪气略如其父。请脱帽、为公狂舞。玉果金钱汤饼会，愧无功、厚赉吾能与。只愁写，弄璋句。
贺新郎 其五 九日感旧
作者：尤侗
朝代：清
体裁：词

偶过慈仁寺。看门前、五株松树，婆娑尽矣。二十年来风景异，不谓树犹如此。感旧事、攀条流涕。白发青衫驱款段，笑无端、贳酒荆高市。听击筑，悲风起。又逢佳节黄花里。怅登高、西山残照，暮云千里。极望齐州烟九点，家在吴头楚尾。添几幅、荒丘废垒。汉寝唐宫何处问，只滔滔、不断浑河水。买一棹，吾归耳。
贺新郎 其八 中元再和
作者：尤侗
朝代：清
体裁：词

问夜如何矣。早鸡鸣、长安门外，车如流水。争羡朝班仙仗好，老我闷怀有几。端不为、洛阳流涕。闻道地官初放赦，想魂兮、游戏应来此。又遇着，廉纤雨。归来惟有高眠耳。君莫问、吹笙击磬，南邻北里。欲向兰盆礼古佛，借我消忧幢子。更解脱、无常生死。同病最怜阳羡客，和哀弦、弹泪乌丝里。歌一曲，秋风起。
贺新郎 其六 立秋夜雨
作者：尤侗
朝代：清
体裁：词

又是秋来矣。乍回头、悠悠长日，去如流水。不觉西风吹老至，华发星星添几。思往事、潸然出涕。我自多愁泪洗面，问天公、何苦愁如此。下一夜，霖铃雨。声声滴碎惊秋耳。助凄凉、三年客舍，故乡千里。白首冯郎休说恨，尚对孺人稚子。恨莫恨、别离生死。不信愁人愁不寐，但愁魂、缭绕残灯里。听漏点，三更起。
贺新郎 其十 九日再和
作者：尤侗
朝代：清
体裁：词

四见重阳矣。怅悲秋、他乡何处？登山临水。为问诸公高宴会，遍插茱萸有几。何必学、牛山掩涕。我忆楞伽湖畔路，是少年、行乐尝过此。吟一句，满城雨。追寻昨梦依然耳。惊回头、歌台舞榭，半成蒿里。戏马龙山今在否，争甚英雄竖子。谁保得、古而无死。但趁清秋风日美，酹黄花、侧帽斜阳里。怕转盼，寒沙起。
贺新郎 其四 端午和刘潜甫韵
作者：尤侗
朝代：清
体裁：词

小满吴蚕吐。乍阴晴、春红消歇，黄梅迎暑。刮眼风尘纷未了，遍地蒲人艾虎。何处觅、龙舟竞渡。横笛短箫江上远，但关山、烽火传鼙鼓。请拔剑，为君舞。花花世界遽如许。算英雄、百年成败，一杯残醑。金紫貂蝉长在否，不抵枕中炊黍。又看尽、蛮争触怒。读破离骚还痛饮，叹吴侬、更比湘累苦。只一醉，忘今古。
贺新郎·塞上
作者：尤侗
朝代：清

天末卢龙道。看敷分、山崖耸峙，河流低绕。极望长城烟一抹，但见黄榆白草。又添得、孤鸿飘渺。寒月如霜沙似雪，想当年、有客伤心早。重画出，边愁稿。短衣自倚高楼啸。吊西风、一杯残酒，泪痕多少。漫说明妃出塞苦，不见玉关人老。更减尽、英雄怀抱。剩有琵琶浑不似，倩庐儿、弹出凉州调。公莫舞，乌啼了。宋玉高唐赋。更相逢、洛川绣枕，袁家新妇。碧杜红兰香不已，间以明珠翠羽。正解佩、吴宫春暮。蝶粉蜂黄都褪了，看雕梁、燕燕交交乳。衣带缓，低眉妩。梦中神女亲携付。宁馨儿、天上石麟，人间绣虎。才听啼声知大物，豪气略如其父。请脱帽、为公狂舞。玉果金钱汤饼会，愧无功、厚赉吾能与。只愁写，弄璋句。岁月能如许。问愁人、更经消得，几番羁旅。白发悲秋灯下咏，生受纸窗风雨。更添得、数声砧杵。敲破客心千寸碎，枉教人、梦断江南浦。雁叫也，又平楚。浇愁惟酒差堪语。忽伤心、此身饮罢，茫无归处。空自珠帘◇画烛，看尽清歌妙舞。但赢取、青衫泪苦。红袖殷勤休劝醉，奈鬓丝、禅榻闲眉妩。老去也，诉渔鼓。小满吴蚕吐。乍阴晴、春红消歇，黄梅迎暑。刮眼风尘纷未了，遍地蒲人艾虎。何处觅、龙舟竞渡。横笛短箫江上远，但关山、烽火传鼙鼓。请拔剑，为君舞。花花世界遽如许。算英雄、百年成败，一杯残醑。金紫貂蝉长在否，不抵枕中炊黍。又看尽、蛮争触怒。读破离骚还痛饮，叹吴侬、更比湘累苦。只一醉，忘今古。偶过慈仁寺。看门前、五株松树，婆娑尽矣。二十年来风景异，不谓树犹如此。感旧事、攀条流涕。白发青衫驱款段，笑无端、贳酒荆高市。听击筑，悲风起。又逢佳节黄花里。怅登高、西山残照，暮云千里。极望齐州烟九点，家在吴头楚尾。添几幅、荒丘废垒。汉寝唐宫何处问，只滔滔、不断浑河水。买一棹，吾归耳。又是秋来矣。乍回头、悠悠长日，去如流水。不觉西风吹老至，华发星星添几。思往事、潸然出涕。我自多愁泪洗面，问天公、何苦愁如此。下一夜，霖铃雨。声声滴碎惊秋耳。助凄凉、三年客舍，故乡千里。白首冯郎休说恨，尚对孺人稚子。恨莫恨、别离生死。不信愁人愁不寐，但愁魂、缭绕残灯里。听漏点，三更起。七七佳期矣。看迢迢、明河清浅，盈盈一水。别去一年来一度，毕竟欢娱能几。想牛女、相逢流涕。天上人间都不异，但有情、未免谁遣此。洒泪也，今宵雨。如侬只是鳏夫耳。望家乡、邈如天汉，暮云千里。三载断肠闺梦杳，添得玉楼思子。哭长史、终当情死。苦忆少年瓜果会，向凉阶、私语星光里。唤不醒，姮娥起。问夜如何矣。早鸡鸣、长安门外，车如流水。争羡朝班仙仗好，老我闷怀有几。端不为、洛阳流涕。闻道地官初放赦，想魂兮、游戏应来此。又遇着，廉纤雨。归来惟有高眠耳。君莫问、吹笙击磬，南邻北里。欲向兰盆礼古佛，借我消忧幢子。更解脱、无常生死。同病最怜阳羡客，和哀弦、弹泪乌丝里。歌一曲，秋风起。作客三年矣。到中秋、天门街上，月明如水。为问古时月尚在，照过今人有几。几欢笑、几人泣涕。明月原无圆缺恨，只人间、离合悲如此。一霎变，风和雨。我今为月徘徊耳。念家山、乱云遮断，美人千里。待挹酒浆倾北斗，吞尽兔儿桂子。更莫管、明生魄死。但得嫦娥相顾盼，放白头、醉舞霓裳里。听水调，歌头起。四见重阳矣。怅悲秋、他乡何处？登山临水。为问诸公高宴会，遍插茱萸有几。何必学、牛山掩涕。我忆楞伽湖畔路，是少年、行乐尝过此。吟一句，满城雨。追寻昨梦依然耳。惊回头、歌台舞榭，半成蒿里。戏马龙山今在否，争甚英雄竖子。谁保得、古而无死。但趁清秋风日美，酹黄花、侧帽斜阳里。怕转盼，寒沙起。
赠高淳吴季舒
作者：尤侗
朝代：清
体裁：七言律诗

江左高人吴季舒，蓬蒿满径闭门居。十年自著《幽通赋》，四海相传《却聘书》。淮水观镫名藉甚，隋堤折柳意何如。风尘澒洞霜华晚，归去淳湖老钓鱼。
赵高传
作者：尤侗
朝代：清
体裁：古风

委鬼当头坐，茄花满地红。赵娆曹节私相通，老祖太太配公公。月华门前车斗风，涿州道上马游龙。内操挝鼓鸣刀弓，犴狴流血朝班空。祠堂昭德兼崇功，干儿义子多如虫。读史至此惟三叹，殆哉岌岌将作难！满朝弹章君不见，中宫独看《赵高传》。
踏莎行 其一 闺怨
作者：尤侗
朝代：清
体裁：词

独上妆楼，青山如昨。画眉彩笔春来阁。休弹红雨湿花梢，泪珠自向心头落。可恨东风，年年轻薄。天涯不管人漂泊。漫将薄幸比杨花，杨花犹解穿罗幕。
踏莎行 其三 题周宝蹬坐月浣花图
作者：尤侗
朝代：清
体裁：词

放诞文君，风流樊素。殢人更在仓庚妒。武昌新柳自青青，生憎隔岸晴川树。欢晕红凝，愁眉绿聚。幽情难向狂夫诉。莫携此卷渡江来，津头有个兴风雨。
踏莎行 其二 题周宝蹬坐月浣花图
作者：尤侗
朝代：清
体裁：词

坐月青莲，浣花工部。闺房之秀兼佳趣。燃脂写出丽人行，风鬟雨髻姗姗步。碧杜红兰，明珠翠羽。药房移傍湘君住。可怜荡子不归家，长吟荡妇秋思赋。
踏莎行 其四 客店
作者：尤侗
朝代：清
体裁：词

残月在林，晨钟动野。行人惯听乌啼夜。一鞭古道又斜阳，村田看尽羊牛下。草席泥床，瓦盆茅舍。东餐西宿何时罢。孤灯半枕梦江南，隔帘惊起萧萧马。
踏莎行·闺怨
作者：尤侗
朝代：清

独上妆楼，青山如昨。画眉彩笔春来阁。休弹红雨湿花梢，泪珠自向心头落。可恨东风，年年轻薄。天涯不管人漂泊。漫将薄幸比杨花，杨花犹解穿罗幕。坐月青莲，浣花工部。闺房之秀兼佳趣。燃脂写出丽人行，风鬟雨髻姗姗步。碧杜红兰，明珠翠羽。药房移傍湘君住。可怜荡子不归家，长吟荡妇秋思赋。放诞文君，风流樊素。殢人更在仓庚妒。武昌新柳自青青，生憎隔岸晴川树。欢晕红凝，愁眉绿聚。幽情难向狂夫诉。莫携此卷渡江来，津头有个兴风雨。残月在林，晨钟动野。行人惯听乌啼夜。一鞭古道又斜阳，村田看尽羊牛下。草席泥床，瓦盆茅舍。东餐西宿何时罢。孤灯半枕梦江南，隔帘惊起萧萧马。
转应曲 其一 春雨
作者：尤侗
朝代：清
体裁：词

春雨，春雨。花上泪痕几许。东风吹到纱窗。日日愁来断肠。肠断，肠断。又续新愁一半。
转应曲 其二 中秋雨
作者：尤侗
朝代：清
体裁：词

秋雨，秋雨。滴碎琼宫霓羽。清歌妙舞阑珊。阵阵霜风夜寒。寒夜，寒夜。寄语嫦娥睡罢。
转应曲·春雨
作者：尤侗
朝代：清

春雨，春雨。花上泪痕几许。东风吹到纱窗。日日愁来断肠。肠断，肠断。又续新愁一半。秋雨，秋雨。滴碎琼宫霓羽。清歌妙舞阑珊。阵阵霜风夜寒。寒夜，寒夜。寄语嫦娥睡罢。
送严给谏入都
作者：尤侗
朝代：清
体裁：七言律诗

汉京雅重严夫子，未许桐江把钓竿。重起千门看橐笔，传闻三省喜弹冠。天回紫塞龙鳞动，日射青蒲鹿角寒。又见趋庭真御史，一家骢马满长安。
送宋牧仲榷使赣州
作者：尤侗
朝代：清
体裁：七言律诗

帝京云物睹阳回，赋别登临宋玉才。征棹正随寒雁去，放衙应及早梅开。金娥升处留妆阁，木客吟成乞酒杯。身在江湖心魏阙，青春还上郁孤台。
送曾道扶司李汉中
作者：尤侗
朝代：清
体裁：七言律诗

江陵驿路满梅花，计日连云出谷斜。大丙山高环二华，五丁峡远接三巴。蒲鞭宽厚随羌俗，骢马威仪近汉家。更上陈仓怀古迹，武侯残壁起悲笳。
送李子德检讨归养
作者：尤侗
朝代：清

高卧荆山三十年，朅来待诏赋《甘泉》。身依北阙君门下，梦绕西京亲舍边。抗疏遽辞彤管侍，归田仍赐彩衣旋。闲居频向燕台望，阊阖云深隔九天。都亭把酒送君归，渭水高堂志不违。筑圃正逢红稻熟，扶筇常看白云飞。未酬君命臣犹壮，暂解朝班世已稀。千里莼羹吴地远，自怜乡思欲沾衣。
送李子德检讨归养·其一
作者：尤侗
朝代：清
体裁：七言律诗

高卧荆山三十年，朅来待诏赋《甘泉》。身依北阙君门下，梦绕西京亲舍边。抗疏遽辞彤管侍，归田仍赐彩衣旋。闲居频向燕台望，阊阖云深隔九天。
送李子德检讨归养·其二
作者：尤侗
朝代：清
体裁：七言律诗

都亭把酒送君归，渭水高堂志不违。筑圃正逢红稻熟，扶筇常看白云飞。未酬君命臣犹壮，暂解朝班世已稀。千里莼羹吴地远，自怜乡思欲沾衣。
送邵村归维扬子长归吴门
作者：尤侗
朝代：清
体裁：七言律诗

《骊驹》满路送君归，我独临歧赋《式微》。斜日一鞭随猎骑，大江双桨渡渔矶。月明隋苑闻箫吹，枫落吴宫看燕飞。踯躅京华成底事，故乡东望欲沾衣。
邓元昭太史古鼎歌
作者：尤侗
朝代：清
体裁：古风

汉汾阴，得宝鼎。歊浮云，吐金景。后作者，何纷纭。八阵图，五千文。齐人真，鲁人赝。千百年，谁能辨。呜呼孝子有邓公，作庙翼翼宫雍雍。于豆于登罔不供，若求弗得心忡忡。天开神物出土中，龙文炳焕琢鬼工。东西南北云逢逢，是为宝鼎二樽从。陈之高阁疏布封，以荐彝罍考鼓钟。考鼓钟，衎宗祖。奏缓歌，起会舞。钟山风，摄山雨。灵连蜷，憺容与，歆尔子孙祚多祜。我铭斯，大复古，嗟哉邓公正考父。
酒泉子·离情
作者：尤侗
朝代：清
体裁：词

月白风清。今夜谁家住去。过长亭，接短渡。傍孤城。知君马上听鸡鸣。妾也朝朝早起。剔残灯，空庭里。拜三星。
醉公子·本意
作者：尤侗
朝代：清
体裁：词

何处贪杯酒。愁杀闺中妇。尚喜晚还家。刚留一盏茶。扶得和衣睡。冷却鸳鸯被。不敢骂檀郎。喃喃咒杜康。
醉太平·山中
作者：尤侗
朝代：清
体裁：词

山中小园，园中小山。闲闲十亩之间。与白鸥往还。竹枝一竿。柳枝一弯。新来添设花栏。唤橐驼种兰。
醉花间·春闺
作者：尤侗
朝代：清
体裁：词

兰汤沐。湘裙束。懒把秋千蹴。侬自理秦筝，郎自歌吴曲。花冠一笑偏，翠袖三薰足。芙蓉帐底眠，春梦同郎续。
醉花阴 其一 闺病
作者：尤侗
朝代：清
体裁：词

海棠夜向西风哭。瘦损枝头玉。秋雨冷啼妆，半枕红痕，泪染罗裙绿。药烟细袅湘帘曲。镜掩芙蓉褥。闲杀画眉人，懊恼文君，倒犯相如狱。
醉花阴 其二 寒食
作者：尤侗
朝代：清
体裁：词

春光百五浑依旧。细雨宵来凑。未到落红时，默默东风，已向桃花咒。江城客居孤单候。白日清寒透。天意也销魂，捲尽疏烟，禁得垂杨瘦。
醉花阴·闺病
作者：尤侗
朝代：清

海棠夜向西风哭。瘦损枝头玉。秋雨冷啼妆，半枕红痕，泪染罗裙绿。药烟细袅湘帘曲。镜掩芙蓉褥。闲杀画眉人，懊恼文君，倒犯相如狱。春光百五浑依旧。细雨宵来凑。未到落红时，默默东风，已向桃花咒。江城客居孤单候。白日清寒透。天意也销魂，捲尽疏烟，禁得垂杨瘦。
重阳登高
作者：尤侗
朝代：清
体裁：五言律诗

最是高难问，青天隔九重。亭皋一搔首，风雨满千峰。野色生新黍，秋声入暮钟。十年摇落意，泽畔老芙蓉。
金人捧露盘·卢龙怀古
作者：尤侗
朝代：清
体裁：词

出神京，临绝塞，是卢龙。想榆关、血战英雄。南山射虎，将军霹雳吼雕弓。大旗落日，鸣笳起、万马秋风。问当年，人安在，流水咽，古城空。看雨抛、金锁苔红。健儿白发，闲驱黄雀野田中。参军岸帻，戍楼上、独数飞鸿。
铁夫人
作者：尤侗
朝代：清
体裁：古风

武皇南巡臣拜杖，良人系狱妾心丧。妾家儿女本无知，焚香吁天诚有之。逻骑缚来坐咒诅，夫妇牵连入圜土。妾今有身不任刑，惟拚一死谢夫君。情辞慷慨相决绝，法吏满堂谁忍闻。一旦天恩并放归，都人夹道尽沾衣。还将前日香重爇，长祝君王罢六飞。林大辂谏武宗南巡，下狱，
长相思 其一 捲帘
作者：尤侗
朝代：清
体裁：词

朝捲帘，暮捲帘。帘捲西风风捲烟。烟寒风雨寒。倚栏杆，泪栏杆。听尽哀鸿听怨蝉。愁魂飞暮天。
长相思 其二 春闺
作者：尤侗
朝代：清
体裁：词

花飞飞，絮飞飞。绿上眉山红上衣，妆楼日又西。蝶飞飞，燕飞飞。飞向雕檐等伴栖，吹箫人不归。
长相思·捲帘
作者：尤侗
朝代：清

朝捲帘，暮捲帘。帘捲西风风捲烟。烟寒风雨寒。倚栏杆，泪栏杆。听尽哀鸿听怨蝉。愁魂飞暮天。花飞飞，絮飞飞。绿上眉山红上衣，妆楼日又西。蝶飞飞，燕飞飞。飞向雕檐等伴栖，吹箫人不归。
闻鹧鸪
作者：尤侗
朝代：清
体裁：七言绝句

鹧鸪声里夕阳西，陌上征人首尽低。遍地关山行不得，为谁辛苦尽情啼？
阮郎归·旅思
作者：尤侗
朝代：清
体裁：词

他乡无处不凄其。晚春人易悲。杨花飘泊水蛄啼。高楼忆别离。宿酒醒，篆烟微。愁来眉渐低。满帘风雨断肠时。一声玉笛吹。
雨夜候既庭舟不至邻舟有吹笛而歌者二首
作者：尤侗
朝代：清

风雨潇潇打布篷，横舟相失玉河中。天南一望云千里，嘹呖三更叫断鸿。谁家吹笛按吴歌，听罢凄然唤奈何。此夜青衫知更湿，流河驿畔雨声多。
雨夜候既庭舟不至邻舟有吹笛而歌者二首·其一
作者：尤侗
朝代：清
体裁：七言绝句

风雨潇潇打布篷，横舟相失玉河中。天南一望云千里，嘹呖三更叫断鸿。
雨夜候既庭舟不至邻舟有吹笛而歌者二首·其二
作者：尤侗
朝代：清
体裁：七言绝句

谁家吹笛按吴歌，听罢凄然唤奈何。此夜青衫知更湿，流河驿畔雨声多。
霜叶飞·黄芽菜
作者：尤侗
朝代：清
体裁：词

吾家老圃东篱下，曾将野菜修谱。但知春韭与秋菘，食荠肠还苦。今领略、长安杂俎。黄芽一把和盐煮。觉入口甘香，似燕赵、佳人风致，冷淡如许。君看辇上华筵，金齑玉脍，谁向此君下箸。偏生我辈一条冰，堪作冰壶侣。任嚼出、宫商徵羽。只愁面色平分取。却回思、故乡味，千里莼羹，惟吾与汝。
青玉案·无聊
作者：尤侗
朝代：清
体裁：词

江城萧索愁如此。门无客、床无史。歌舞无人能作伎。无花无酒，无山无水，大抵皆无耳。旅人却喜闲无事。只有梦来长伴尔。梦醒空题诗一纸。不如归去，纵然寂寞，万事看家里。
题张德符方瓢册
作者：尤侗
朝代：清
体裁：七言律诗

韩愈高文传李汉，扬雄奇字付侯芭。谁知江夏先生集，又出清河公子家。三径松风常放鹤，一帘谷雨自煎茶。此中图画堪招隐，莫问门前白鼻騧。
题心壁师万里一归人卷用宋牧仲韵
作者：尤侗
朝代：清
体裁：古风

我闻佛说盂兰盆，大目犍连为寻母。云何末劫鸯崛罗，剖折骨肉扫如帚。庐山道人出世间，眷恋庭闱意偏厚。遥望点苍多白云，拄杖飘然去香阜。千佛名经总不持，独写维摩诗一首。莲华煮饭甘露浆，万里扶携为亲寿。始知四大等虚空，惟有孝思堪不朽。他日归期定浃辰，此月行程方指酉。回看大众满伽蓝，无地报恩真怩忸。绵津山人善护法，新诗弹丸才脱手。泥牛解吼木马嘶，我亦愿随牛马走。
题韩蕲王庙
作者：尤侗
朝代：清
体裁：七言律诗

忠武勋名百战回，西湖跨蹇且衔杯。英雄短气莫须有，明哲保身归去来。夜月灵旗摇铁瓮，秋风石马上琴台。千年遗庙还香火，杜宇冬青正可哀。
风中柳 其一 和孙夫人韵
作者：尤侗
朝代：清
体裁：词

郎上长安，怎好说些烦恼。但叮咛、马蹄芳草。自来月下，把泪痕偷告。梦儿中、教郎知道。一纸家书，不觉低鬟微笑。报平安、归期尚杳。金钗翠凤，送香车须早。怕春去、燕残莺老。
风中柳 其二 题沈耕道东轩
作者：尤侗
朝代：清
体裁：词

枫落吴江，一望烟波凝绿。问东轩、谁家茅屋。南窗丛菊。北窗修竹。倚胡床、酒香茶热。渔夫相逢，应许菰芦借宿。扣舷歌、离骚一曲。烽烟满目。荆榛满足。任澜翻、长安棋局。
风中柳·和孙夫人韵
作者：尤侗
朝代：清

郎上长安，怎好说些烦恼。但叮咛、马蹄芳草。自来月下，把泪痕偷告。梦儿中、教郎知道。一纸家书，不觉低鬟微笑。报平安、归期尚杳。金钗翠凤，送香车须早。怕春去、燕残莺老。枫落吴江，一望烟波凝绿。问东轩、谁家茅屋。南窗丛菊。北窗修竹。倚胡床、酒香茶热。渔夫相逢，应许菰芦借宿。扣舷歌、离骚一曲。烽烟满目。荆榛满足。任澜翻、长安棋局。
风入松·寒鸦
作者：尤侗
朝代：清
体裁：词

呀呀掠尽碧天寒。墨影满青山。太和门外常相见，乌衣队争点朝班。应笑西风哀雁，衔芦辛苦榆关。槎枒枯树倦飞还。一幅画图间。谁怜羁旅金闺客，乌啼夜、归思阑珊。借问几时头白，早看改了朱颜。
风流子·醉中作
作者：尤侗
朝代：清
体裁：词

吾生祈一梦，将进酒、结客少年场。愿贵比五官，芙蓉车盖，艳齐三妇，玳瑁钗梁，封侯事，建牙刑白马，挽箭射黄獐。鼓吹归来，角巾辞去，拍肩泰华，濯足沧浪。醒来都不是，看衣鹑马狗，两鬓秋霜。赢得一官孤竹，三径柴桑。只宋玉招魂，偶逢神女，相如草赋，曾视君王。且向樽前醉也，长短歌行。
鹊桥仙 其一 七夕
作者：尤侗
朝代：清
体裁：词

玉钩画烛。金风箫鼓，迎送鹊桥云雨。鸳鸯债欠许多时，着意在、今宵赔补。才郎乞巧，佳人穿缕，痴绝不知甘苦。夜深宛颈睡双浓，那听得、人间私语。
鹊桥仙 其三 落花
作者：尤侗
朝代：清
体裁：词

乍晴乍雨，乍寒乍暖，做作几般天气。个人犹自不禁持，何计教、花魂回避。正青芳草，未衰杨柳，只短夭桃年纪。落红万点总无情，赚多少、香闺清泪。
鹊桥仙 其二 佳人
作者：尤侗
朝代：清
体裁：词

月眉星眼，烟鬟雾髻，浑是一天妆束。尤云殢雨更风流，甘折却、人间庸福。莺莺燕燕，红红翠翠，删尽侍儿名录。鸳鸯谱样总平常，新翻出、怜欢题目。
鹊桥仙·七夕
作者：尤侗
朝代：清

玉钩画烛。金风箫鼓，迎送鹊桥云雨。鸳鸯债欠许多时，着意在、今宵赔补。才郎乞巧，佳人穿缕，痴绝不知甘苦。夜深宛颈睡双浓，那听得、人间私语。月眉星眼，烟鬟雾髻，浑是一天妆束。尤云殢雨更风流，甘折却、人间庸福。莺莺燕燕，红红翠翠，删尽侍儿名录。鸳鸯谱样总平常，新翻出、怜欢题目。乍晴乍雨，乍寒乍暖，做作几般天气。个人犹自不禁持，何计教、花魂回避。正青芳草，未衰杨柳，只短夭桃年纪。落红万点总无情，赚多少、香闺清泪。
鹧鸪天 其一 和叶小鸾梦中作
作者：尤侗
朝代：清
体裁：词

口咏金经手采香。自言自笑自相忘。云游瑶碧三山远，舟戏珊瑚一水长。花筑榭，树回廊。闲持藜杖逐流光。何人松下敲棋坐，子落丁丁犹费忙。
鹧鸪天 其二 题吴冰仙画
作者：尤侗
朝代：清
体裁：词

拂水佳人堕马妆。春来响屧满横塘。绣襦甲帐无消息，暮雨潇潇空断肠。笔翡翠，砚鸳鸯。吴绫三尺写红窗。青山碧水无人处，乱点桃花赚阮郎。
鹧鸪天·和叶小鸾梦中作
作者：尤侗
朝代：清

口咏金经手采香。自言自笑自相忘。云游瑶碧三山远，舟戏珊瑚一水长。花筑榭，树回廊。闲持藜杖逐流光。何人松下敲棋坐，子落丁丁犹费忙。拂水佳人堕马妆。春来响屧满横塘。绣襦甲帐无消息，暮雨潇潇空断肠。笔翡翠，砚鸳鸯。吴绫三尺写红窗。青山碧水无人处，乱点桃花赚阮郎。
齐天乐·咏蝉
作者：尤侗
朝代：清
体裁：词

小园疏柳斜阳晚，凄然数声低唤。吸露频啼，迎风乍咽，迸出悲丝急管。宫商偷换。和五夜寒螀，一天哀雁。恨杀螳螂，惊回焦尾鹍弦断。当年齐女曾变。故宫衰草外，何限秋怨。罗袂无声，玉墀尘满，落叶几番零乱。余音宛转。想动影低鬟，妆残帘捲，杜甫山妻，夜飞人不见。
古砚
作者：尤和鸣
朝代：清

何代传来万石君，星霜久远已难分。模糊篆迹先人制，彷佛铜台旧瓦纹。外剥中坳经几主，书残笔秃失同群。漫云老惫终无用，此物天留佐博文。
芜城怀古
作者：尤埰
朝代：清

零落杨花帝业消，龙舟东下泛春潮。长堤帆影三千女，明月箫声廿四桥。金井寒泉无绠汲，玉钩香土有魂招。游人莫笑江都梦，赢得风流胜六朝。
史梦兰继室田太夫人九十大寿
作者：尤干臣
朝代：清
体裁：联

邹母仪方，班昭壸范；泰媖后福，罗郁大年。
刘东郊归自关中述华山之游为作诗纪之
作者：尤怡
朝代：清

刘君新从华阴归，为我口述华山游。华山巀嵲五千仞，金精白气西作秋。初向云台辨云树，已是希夷栖隐处。足捷如骑酒家龙，眼明未厌公超雾。径回路绝飞鸟还，青壁杳蔼凌云端。停策仰望坐叹息，安得羽翼临风翻。垂垂铁绠一千丈，烈日长风久摩荡。半足入壁出壁间，双手缘云上云上。苍龙当我来，兀奡露半背，我欲踏之势恐坠。不知天际去之几，俯视人间已无地。此时贾勇气转健，矫首三峰忽当面。峰顶玄鹤鸣向人，云中玉女遥相见。仰天长啸天宇空，浩浩万里来罡风，幸不吹堕尘埃中。五陵北原青未已，黄河无声流向东。平生浪迹长游衍，太华峰头足萧散。以兹顿遣胸中忧，却使云泉今尚婘。吾闻此语心茫然，天池仙掌纷眼前。忽忆十年意不乐，魂梦却堕东峰巅。何时拄杖凌紫烟，仙人金液非我意，试看峰头玉井莲。
宝剑
作者：尤怡
朝代：清

宝剑芙蓉锷，韬光匣里横。星辰秋忽动，风雨夜还惊。边郡今多事，故人方远征。徘徊欲相赠，不独为平生。
山居杂兴
作者：尤怡
朝代：清

晨起草木湿，林霏散清曙。始知东峰云，夜作涧上雨。光风叶上泛，新泉草下注。群鸟林际鸣，游鱼水面聚。万物各有分，劳生转多慕。倖中成虚名，多为来者误。君看区中缘，扰扰曷有数。
杂感
作者：尤怡
朝代：清

春至阳气动，轻雷殷方鼓。晴川泛朝光，草树沐新雨。农人负耒出，操作及童竖。有生宁不劳，俯仰各有取。曰余本拙懒，逝将事农圃。所急在治生，岂伊慕高古。贫贱惜筋力，忧伤亦何补。明月流素影，照我室中帷。清光缺夏满，佳人难再期。宝镜不复开，玉琴生网丝。翩翩双黄鸟，巢我庭树枝。雄衔原上草，雌啄泽间泥。辛苦被流沴，一旦伤其雌。身死亦何言，悲此巢中儿。驽马策蹇足，驰望昆仑丘。自非千里姿，焉得追骅骝。斥鴳翔数仞，黄鹄四海游。岂不愿高举，羽翼非所俦。慎尔失故步，踬蹶乃贻羞。天分固有定，躁进非良谋。
杂感·其一
作者：尤怡
朝代：清

春至阳气动，轻雷殷方鼓。晴川泛朝光，草树沐新雨。农人负耒出，操作及童竖。有生宁不劳，俯仰各有取。曰余本拙懒，逝将事农圃。所急在治生，岂伊慕高古。贫贱惜筋力，忧伤亦何补。
杂感·其三
作者：尤怡
朝代：清

驽马策蹇足，驰望昆仑丘。自非千里姿，焉得追骅骝。斥鴳翔数仞，黄鹄四海游。岂不愿高举，羽翼非所俦。慎尔失故步，踬蹶乃贻羞。天分固有定，躁进非良谋。
杂感·其二
作者：尤怡
朝代：清

明月流素影，照我室中帷。清光缺夏满，佳人难再期。宝镜不复开，玉琴生网丝。翩翩双黄鸟，巢我庭树枝。雄衔原上草，雌啄泽间泥。辛苦被流沴，一旦伤其雌。身死亦何言，悲此巢中儿。
江上闻笛
作者：尤怡
朝代：清

沧江秋霁暮烟消，玉笛频催客思遥。回首姑苏愁不见，海门明月上寒潮。
润州城头晚眺
作者：尤怡
朝代：清

高城一面拥横流，客思遥将晚色愁。千嶂云霞方落日，大江涛浪欲惊秋。岂无铁锁防飞渡，亦有牙旗镇上游。六代纷纷竟何有，断帆渔火在瓜洲。
白秋海棠
作者：尤怡
朝代：清

谁将清泪洒幽墀，散作瑶华别有姿。最是玉人肠断后，淡妆无语背人时。
秋晚登楼
作者：尤怡
朝代：清

淡云含雨过城头，独自凭阑豁远眸。万木秋声来大壑，乱山寒色上危楼。登临不为依人感，摇落应添揽镜愁。闻道菊花堪泛酒，共谁来此一消忧？
秋雁篇
作者：尤怡
朝代：清

金河八月清霜度，鸿雁嗷嗷引征路。初从塞北辞黄云，旋向江南认红树。红树黄云万里程，秋风岁岁事南征。风起沙头见清影，月明天畔闻孤声。此去汀洲宿何所，苍梧云深夜来雨。休言田野多稻粱，须识江湖有网罟。珠帘翠幕谁家楼，美人初卷珊瑚钩。一片乍横江上影，数声犹带塞门秋。忽忆征人碛中见，书成不寄情空乱。知君遥心愁共飞，思君远目迷方断。目断心飞人不归，年年空自寄相思。傥念空闺人独夜，梦回无语雁来时。
记得
作者：尤怡
朝代：清

曲尘微漾薄寒天，脉脉情怀似去年。记得兰桡送君去，东风新柳板桥边。
馆娃宫
作者：尤怡
朝代：清

峰顶曾闻置别宫，艳歌娇舞欲无穷。美人一去碧云冷，行客独来山殿空。香径落花春度曲，古廊依树夜鸣风。登临漫为勾吴感，旧馆荒台处处同。
夏夜
作者：尤澹仙
朝代：清

玩月憩池塘，独把瑶琴弄。清风漾荷珠，打破鸳鸯梦。
春夜喜山人送梅
作者：尤澹仙
朝代：清

寒林漠漠春无影，款扉有客来铜井。折得梅花远寄将，一枝犹带溪云冷。我亦罗浮谪下仙，相逢此夕岂徒然。狂呼明月伴我饮，世人那识三婵娟。
梦母
作者：尤澹仙
朝代：清

肠断慈亲却早违，伶仃弱质痛何依。那堪梦里相逢处，犹道儿寒合著衣。
点绛唇·春晚，和陆素窗姊韵
作者：尤澹仙
朝代：清

昼静帘垂，落花满地莺无语。乱愁如许。不共春归去。伫望天涯，一带云连树。人何处。相思难诉。分付风前絮。
田家杂兴同蕙孙沈姊作
作者：尤澹仙
朝代：清

微雨溪上来，斜阳澹茅屋。平原一以眺，良苗霭如沐。鸠鸣杏花红，村暗榆阴绿。野老善识时，相勉还相祝。膏润贵及时，秋稔已可卜。
青玉案·寄呈心斋先生
作者：尤澹仙
朝代：清

新凉夜散梧桐树。高阁卷帘凝伫。人隔蒹葭谁共语。风前短笛，柳梢残月，尽是牵愁处。浮云富贵何堪数。转瞬韶华不如故。去去仙源寻旧路。青衫云鬓，红裙泪眼，总被多情误。
东轩遣兴
作者：尤珍
朝代：清

顾此明月下，慨然思古人。古人不得见，世远久失真。独留诗书在，千载如有神。诵读思尚友，风期遥可亲。毋为守章句，兀兀徒苦辛。
夜坐
作者：尤珍
朝代：清

花影忽移知月上，树梢微动觉风吹。不看北斗天边近，只道家园夜坐时。
寄家信
作者：尤珍
朝代：清

落日苍然远，浮云天际翔。潮声何处发，今夜宿江乡。有客归吴会，封题寄八行。明朝渡江去，烟水正茫茫。
简郑山启
作者：尤珍
朝代：清

闭关屏人事，悠然习琴书。春色从天来，梅花发庭除。眷言同心友，音尘一何疏。道里岂云远，咫尺东西居。日暮方停云，好风吹敝庐。中庭望明月，伫立空踟蹰。
遣兴
作者：尤珍
朝代：清

春风吹庭树，渐见绿叶生。众鸟引雏出，翩翩飞且鸣。鹍鹏及雀蛤，物类善变更。惟人独不化，感叹谁能平。万事天所命，达观息群营。思游五岳遍，入海登蓬瀛。浩荡乘天风，吾将从此行。
邺都怀古
作者：尤珍
朝代：清

风流佳丽魏王都，忆昔雄豪创霸图。邺苑人空花自落，铜台伎散鸟争呼。五官事业埋荒陇，七子才名付酒垆。惟有漳河东逝水，年年春涨浴飞凫。
采石矶
作者：尤珍
朝代：清

李白昔醉酒，曾游采石矶。矶流一何急，弄月不知归。山树色犹古，江涛声未稀。我来怀胜迹，怊怅对清晖。
题浯溪摩崖碑
作者：尤珍
朝代：清

有客示我《摩崖碑》，一幅之广径丈围。观者动色共叹赏，高文大字何瑰奇。忆昔天宝禄山叛，长驱铁骑蹂京畿。至尊仓皇出奔蜀，太子灵武誓六师。祸乱方殷以权济，苟不帝制众志离。乃践大位命诸将，收东西京不逾时。奉迎还宫就尊养，尧禅舜让两得之。漫叟夙推老文学，濡毫撰述《中兴碑》。鲁公笔力有神助，大书深刻青山陲。其后上皇在西内，张、李交煽思倾危。奠定社稷诚大孝，何乃晚节晨昏亏？碑铭当日纪盛事，惟有扬颂无微词。题碑后者为涪翁，其诗未免多刺讥。读书论世志未逮，摩挲古迹空嗟咨。
秋日偕秦丈对岩小饮寄畅园
作者：尤直
朝代：清

主人能好客，园树亦先红。鱼意空秋水，琴声散晚风。心知上下古，人老去来中。山色常如旧，神光自内充。
孤雁篇
作者：尤秉元
朝代：清

玉关万里秋风远，南归雁渡芦洲晚。数行中断忽分飞，零落寒空谁作伴？可怜孤雁不胜情，常伴寒星夜夜鸣。客舍凄凉魂欲断，深闺辗转梦难成。客舍深闺听凄恻，绝弦更有伤心客。十载同栖连理枝，一朝忽拆双飞翼。空馆经秋冷穗帷，黄昏微雨画帘垂。当时漫作《求凤引》，此日翻成《别鹤》悲。悲来常向西风恸，重纩难温谁与共？一似孤鸿失侣飞，湘江不作鸳鸯梦。天上人间两渺茫，年年岁岁恨难忘。尺书肯寄重泉去，为道萧郎正断肠。
孤雁篇
作者：尤秉元
朝代：清
体裁：古风

玉关万里秋风远，南归雁渡芦洲晚。数行中断忽分飞，零落寒空谁作伴？可怜孤雁不胜情，常伴寒星夜夜鸣。客舍凄凉魂欲断，深闺辗转梦难成。客舍深闺听凄恻，绝弦更有伤心客。十载同栖连理枝，一朝忽拆双飞翼。空馆经秋冷繐帷，黄昏微雨画帘垂。当时漫作《求凤引》，此日翻成《别鹤》悲。悲来常向西风恸，重纩难温谁与共？一似孤鸿失侣飞，湘江不作鸳鸯梦。天上人间两渺茫，年年岁岁恨难忘。尺书肯寄重泉去，为道萧郎正断肠。
牡丹
作者：尤秉元
朝代：清

洛阳花谱几番新，烂漫欣看谷雨辰。晚出遂超群品上，才开便足十分春。倚栏妆重愁无力，绕幕香浓欲醉人。千载沉香遗迹在，谁将绝调写风神？
芙蓉映水曲
作者：尤秉元
朝代：清

秋江潋滟开明镜，湘女窥帘晓妆靓。遗佩飘香散作花，一枝艳质临江映。江水盈盈未易求，相思空望夕阳楼。西风一夜生南浦，零落红衣入暮愁。
同谢芗泉饮铁门酒楼醉后赋赠
作者：尤维雄
朝代：清

嫉恶心犹在，休官道乃光。举朝怜汲黯，当路避张纲。乞食游吴市，行吟类楚狂。酒酣歌一曲，音节恐悲凉。
寄唐陶山明府
作者：尤维雄
朝代：清

我生出处逢轗轲，交游落落晨星罗。平生师友劳记忆，屈指独数湘南多。冢宰刘公能爱士，礼曹谢客吾知己。同官近复得萧郎，恰与唐侯成四美。唐侯静者意有余，长安数载淹公车。安仁竟作栽花县，文举尝为荐士书。当时同是诸侯客，楚尾吴头远相隔。邂逅相逢眼更青，蹉跎拙宦头俱白。九日清歌戏马台，徐州幕府同追陪。君愁车马行堤困，我苦文书满案堆。去住因缘无定在，鸿泥雪爪随年改。已留明月照吴天，忽送孤云落滇海。临别多君赠别篇，行厨还顿石湖船。公荣不饮情深矣，中叔羁游意惘然。一载炎荒营薄禄，此身已饱蛮烟毒。自别江南不可闻，潇潇暮雨吴娘曲。请急行当返里门，故园松菊怆离魂。衰亲弱弟知无恙，岁晚犹烦一致存。
江宁邢园春宴诗
作者：尤维雄
朝代：清

青溪笛步富笙歌，几辈词人载酒过。自昔江山春梦短，至今文采寓公多。楼台到眼皆云气，耆旧关心有逝波。不审随园旧游处，林花鱼鸟近如何。
舟夜
作者：尤维雄
朝代：清

日午火伞张，水沸气如炙。凉风解迎秋，妙意得清夜。滩声过枕函，百里才一泻。须臾就平夷，柔橹声未罢。篷窗三板轻，黄篾缚低架。稚儿走踆踆，强欲出其罅。水中云叶鲜，流影忽西射。妻孥坐两头，明月满裙衩。微生狎舟楫，风水免惊怕。何况不失家，白公语堪借。
辰溪
作者：尤维雄
朝代：清

秀绝辰溪县，冈峦列市阛。流分九江水，郭绕五城山。大酉能探策，丹砂好驻颜。缮完应有术，烽火近诸蛮。
小孤山
作者：尤钧
朝代：清

秀绝悄凌波，青青滴黛螺。云旗斜日下，沽客待风多。眇眇疑含睇，垂垂欲画娥。彭郎诚漫语，应著送迎歌。
惠山上巳
作者：尤钧
朝代：清
体裁：七言律诗

看花载酒度芳辰，修禊欣逢天气新。山下管弦三月景，水边裙屐六朝人。野桃低亚常妨帽，芳草凄迷欲当裀。莫遣韶华容易去，夜游秉烛未嫌频。
惠山上巳
作者：尤钧
朝代：清

看花载酒度芳辰，修褉欣逢天气新。山下管弦三月景，水边裙屐六朝人。野桃低亚常妨帽，芳草凄迷欲当裀。莫遣韶华容易去，夜游秉烛未嫌频。
春日偕秦大南熙糜二逊肤泛舟蓉湖
作者：尤钧
朝代：清

东风何日至，生意满平芜。桃叶同浮艇，杏花开倚垆。客来茶正沸，春去鸟争呼。暮景苍然起，天光到水无。
暮春随黄璞斋师游芙蓉山
作者：尤钧
朝代：清

坐将芳草当文茵，检点年华又一春。绿野遍沾新雨色，青山可记旧时人。谢安未减登临兴，阮籍何须礼数亲。领取风光盈两袖，流莺花底剧翻新。
独往忍草庵
作者：尤钧
朝代：清

晚烟漠漠上人衣，独立空林对落晖。红叶满山人迹少，乱峰深处一僧归。
读书惠山九阳宫
作者：尤钧
朝代：清

我携绿绮琴，高上白云岑。树杪泉声落，窗横山霭深。嚣尘从可谢，虚阁任闲吟。何必生遥羡，丹邱待更寻。
雨中登惠山
作者：尤钧
朝代：清

拨云上高岭，云浮岭飞动。磴滑趾不容，手藉藤萝控。雨声杂松风，澎拜怒涛涌。行行崖岫间，翠湿衣袂重。回顾下山路，落叶飞鸟送。寻寺谋憩踪，隔竹钟鱼讽。
丁巳冬至口号
作者：尹会一
朝代：清
体裁：七言绝句

乐天忧国自频年，白发丹心益壮坚。冬至阳回春又到，满怀生意雪花前。
丁未除夕前一夜监赈江陵宿三家门楼
作者：尹会一
朝代：清
体裁：七言绝句

为省灾黎上板船，风风雨雨断人烟。暂投芦荻空村宿，愁听哀鸿夜不眠。
上元夜雪
作者：尹会一
朝代：清
体裁：七言律诗

片雪江城未落镫，万家箫鼓尚喧腾。衙斋禁酒清如水，座客垂帘静似僧。香谢梅花迷槛月，寒惊诗梦沁壶冰。玉楼人醉东风里，遥向乌台望未曾。
与章叙五论义山诗
作者：尹会一
朝代：清
体裁：七言绝句

须信无题是有题，闲情一赋本筌蹄。河东启语分明在，莫点微瑕薄玉溪。
兴化
作者：尹会一
朝代：清
体裁：七言律诗

维扬下邑古昭阳，使节重来略版章。尺土俱从人崛起，一城孤立水中央。云随海市朝昏变，风逐湖船去住忙。蓬岛浪传仙路近，迷离何处问沧桑。
哭杜荆山
作者：尹会一
朝代：清
体裁：五言律诗

岁暮仍多病，伤君永别离。惊心眠乍起，拭泪信还疑。伯道无儿日，刘蕡下第时。巫咸如可问，重与帝阍期。
土蜂
作者：尹会一
朝代：清
体裁：七言绝句

一室无群蜜不成，青蝇棘上莫相争。两衙早晚虽寥落，傍取名花足养生。
姑苏道中
作者：尹会一
朝代：清
体裁：七言绝句

水态云容宿雨天，游人歌管荡楼船。贫家亦有如花女，辛苦吴蚕第几眠。
居庸关
作者：尹会一
朝代：清

莽莽关山起暮愁，乱云层叠隐危楼。雕弧控满清宵月，画角吹残紫塞秋。旅梦无端空索莫，归心何事更夷犹。燕南碧草还飞蝶，已见桑乾带雪流。
挽王作翰
作者：尹会一
朝代：清
体裁：七言绝句

一夜霜风玉树凋，返魂香断别魂销。乌衣冷落堂前燕，留得仙凫续子乔。
摊书
作者：尹会一
朝代：清
体裁：七言律诗

茅斋重整旧芸编，笔迹依稀认少年。零落几同书带草，搜罗曾费典衣钱。邺侯架上签应满，蒙叟薪中火漫传。老诵南陔真有味，诸孙倾耳更琅然。
李恕谷先生枉顾以诗奉酬
作者：尹会一
朝代：清
体裁：五言律诗

陋巷经过少，何来长者车。雅怀兼赠问，和气动吹嘘。大道原无隐，求师信有馀。明朝当祭海，知是望洋初。
梅花
作者：尹会一
朝代：清
体裁：七言绝句

谁道梅花开最迟，先春独放几枝枝。待他万紫千红日，已是调和鼎鼐时。
汉川舟次
作者：尹会一
朝代：清
体裁：七言律诗

南国多阴水气凉，深秋白露未为霜。扬帆万里风随客，绕峡千重柳抱庄。酤酒连醅新有味，采菱带叶嫩初尝。楼中黄鹤曾相识，暂许劳人问醉乡。
汉江口号
作者：尹会一
朝代：清
体裁：七言绝句

鸭头汉水葡萄绿，风起鳞鳞看不足。岸上忽闻拍手声，依稀似唱铜鞮曲。
湖南道中
作者：尹会一
朝代：清
体裁：七言律诗

五岭三湘道路赊，山行水宿过长沙。云烘赤锦裁枫叶，秋炼金黄点菊花。万里归心依日月，百年生计觅烟霞。燕台此际饶冰雪，准拟征夫早忆家。
燕
作者：尹会一
朝代：清
体裁：七言绝句

绣户金窗忆旧窠，赵家姊妹近如何。空梁莫倚无人到，不是昭阳妒亦多。
独夜
作者：尹会一
朝代：清
体裁：七言律诗

一片微霜散薜萝，纷纷又是落庭柯。频年病肺逢秋甚，独夜怀人入梦多。榻静虫声穿镂枕，天清雁影度银河。黄沙白草边山暮，壮士谁为出塞歌。
留别襄民
作者：尹会一
朝代：清
体裁：七言律诗

红亭绿酒送征鞭，白叟黄童列眼前。宽猛齐施由长吏，岁时偕乐记丰年。行春带雨看蓑笠，饮蜡歌风醉管弦。最是野棠临水发，依依相顾一潸然。
秋夜读书
作者：尹会一
朝代：清
体裁：七言律诗

凉露微霜入夜清，下帷展卷对孤檠。人亲风雅千年友，秋送西南万里声。寂历有时鸡共语，低徊何限月还明。黄茅紫桂相悬地，冷暖均无此夕情。
秋思
作者：尹会一
朝代：清
体裁：七言律诗

黄花节近百花腓，栖寂柴门掩落晖。未过中年谁信老，常怀古处自知非。高空雁递无痕迹，凉夜虫吟渐细微。有客天涯双鲤赠，迢遥云树报书稀。
筑室既成诗以见志
作者：尹会一
朝代：清
体裁：七言律诗

还哺虚传昼锦荣，兰陔小筑近荒城。幽居渐减凌云气，高卧稀闻吠雪声。儿辈辛勤贪帖括，老年防捡藉箴铭。东山丝竹西堂梦，争似吾家六有情。
紫荆
作者：尹会一
朝代：清
体裁：五言绝句

何许连枝树，殷勤爱紫荆。人皆有兄弟，莫漫作枯荣。
自荆郡回将至襄阳有作
作者：尹会一
朝代：清
体裁：七言律诗

秋山雨过净朝晖，马上临风意气飞。荆楚岁时亲阅历，襄阳父老望旋归。重寻讲院琴书静，懒上公堂讼狱稀。不似代庖多错节，吏民何事更相违。
衙斋即事
作者：尹会一
朝代：清
体裁：五言律诗

国计饶沧海，臣心澹素丝。高明防鬼瞰，清白畏人知。露湛重阳菊，霜凝向日葵。衙斋无俗客，啜茗共论诗。
读剑南诗
作者：尹会一
朝代：清
体裁：七言绝句

禅房道院矜新学，雨笠烟蓑忆盍簪。自警自规还自笑，放翁究竟属何心。
过甘泉桥市镇
作者：尹会一
朝代：清
体裁：七言绝句

桑麻河畔迎征旆，儿女墙头认使君。曾是当年行省地，依稀风景入南薰。
返棹
作者：尹会一
朝代：清
体裁：五言律诗

返棹趋京口，归心望蜀冈。浪花高拍岸，风力猛摧樯。我静终如镜，舟平始似床。片时分险易，不敢付苍茫。
郡斋咏怀
作者：尹会一
朝代：清
体裁：七言律诗

天官曾列尚书郎，渐远藤厅粉署香。一代重华逢帝舜，三年畏垒祝庚桑。岘山泪堕嶙峋碣，汉水风留蔽芾棠。望古有情还自问，可堪人唤尹襄阳？
颜习斋先生入乡贤病不与祭感作
作者：尹会一
朝代：清
体裁：七言绝句

入庙初歆俎豆香，圜桥冠带尽龙光。如何卧诵杨侯序，独感韩文末一行。
涿鹿
作者：尹伟图
朝代：清

形胜燕南第一州，严城百雉扼咽喉。陂连督亢成膏壤，水并桑乾据上游。慷慨羽声销霸业，苍凉野色起边愁。空山木末飘黄叶，雕鹗盘云天地秋。
白鹤峰
作者：尹作翰
朝代：清

瑞霭接龙眠，空濛腾紫烟。一堤环水碧，三面枕山圆。树杪撑楼阁，峰肿种稻田。竟思骑鹤去，把臂学飞仙。
白鹤峰
作者：尹作翰
朝代：清
体裁：五言律诗

瑞霭接龙眠，空濛腾紫烟。一堤环水碧，三面枕山圆。树杪撑楼阁，峰腰种稻田。竟思骑鹤去，把臂学飞仙。
贺张百熙60寿联
作者：尹克昌
朝代：清
体裁：联

人望之若山斗；帝用汝作盐梅。
秋山
作者：尹嘉铨
朝代：清

西山来爽气，万籁自然秋。树色经霜老，岚光向晚浮。清高偏拔地，苍翠待寻幽。极目遥天净，何时得壮游。
董子故里
作者：尹嘉铨
朝代：清

云寒树老隐孤村，董子帷空故迹存。千载有人频驻马，三年兹地不窥园。
谒己山先生
作者：尹嘉铨
朝代：清

柏锐松坚道貌尊，水云深处老乾坤。堂高竹里新阴茂，月印方塘旧泽存。在昔横经依马帐，于今点雪立程门。广川自得名园乐，大业千秋裕后昆。
隆中怀古
作者：尹嘉铨
朝代：清

俊杰拥书观大略，致远襟怀安淡泊。平生谨慎有君知，六尺藐孤真可托。鱼水交欢起卧龙，纶巾羽扇倍雍容。世主岂无求贤意，天下才多恨未逢。三代而还共传语，伯仲之间见伊吕。谁忆长吟抱膝时，自比管乐人莫许。吁嗟文彩艳飞腾，席珍漫向时人称。未出草庐能相信，祇有徐颍川与崔博陵。男儿有志长落落，风流千载犹如昨。君不见罗者烝然视薮泽，鹍鹏久已翔寥廓。
鲍步江见过
作者：尹嘉铨
朝代：清

有怀淡荡人，好共忘机者。举觞见宗之，论文称白也。山雨欲催诗，风来倍潇洒。
挽吴恭亨妾李氏联
作者：尹坤
朝代：清
体裁：联

择木比良禽，具眼争传红拂智；坠楼怜祸水，招魂不类绿珠亡。
五华书院联
作者：尹壮图
朝代：清
体裁：联

鱼跃鸢飞，活泼泼地；日华云烂，糺缦缦天。
题师荔扉春宵伫月图
作者：尹壮图
朝代：清

科头散步立闲阶，绘出萧然旷士怀。别有逸情凌海峤，无须近水羡楼台。峥嵘玉树香凝砌，潇洒芸香净绝埃。翘首问天频煮酒，几时邀得二人谐。